শরিফ হুসাইন বিন আলী কর্তৃক সূচিত আরব বিদ্রোহ কবে শুরু যায় ?
আরব বিদ্রোহ
আরব বিদ্রোহ (১৯১৬-১৯১৮) ( "Al-Thawra al-`Arabiyya") () শরিফ হুসাইন বিন আলী কর্তৃক সূচিত হয়। উসমানীয়দের কাছ থেকে স্বাধীনতা লাভ এবং সিরিয়ার আলেপ্পো থেকে ইয়েমেনের এডেন পর্যন্ত বিস্তৃত একটি একক আরব রাষ্ট্র গঠন এই বিদ্রোহের উদ্দেশ্য ছিল।
প্রথম ফয়সাল
১৯১৯ সালে ফয়সাল প্যারিস শান্তি আলোচনায় আরব প্রতিনিধিদের নেতৃত্ব দেন। গেরট্রুড বেলের সমর্থনে প্রাক্তন উসমানীয় সাম্রাজ্যের অধীন এলাকা নিয়ে স্বাধীন আরব আমিরাত প্রতিষ্ঠার জন্য তিনি জোরালো দাবি জানান। লরেন্স লিখিত সেভেন পিলার্স অব উইজডোম বইয়ে আরব বিদ্রোহে ফয়সালের ভূমিকা বর্ণিত আছে। তবে এই বইয়ের সঠিকতা নিয়ে ইতিহাসবিদরা সমালোচনা করেন।
আরব বিদ্রোহ
১৯১৬ সালের ১ ডিসেম্বর ফখরি পাশা ইয়ানবো বন্দর দখল করার জন্য তিন ব্রিগেড সৈন্য নিয়ে অগ্রসর হন। ফখরি পাশার সৈনিকরা বেশ কয়েকটি লড়াইয়ে হাশেমি বাহিনীকে পরাজিত করে ও বন্দর দখল করে। কিন্তু ব্রিটিশ রাজকীয় নৌবাহিনী ইয়ানবো আক্রমণ করে। প্রচুর ক্ষয়ক্ষতিসহ তুর্কিরা পরাজিত হয়। ফখরি পাশা তারপর তার বাহিনী দক্ষিণের রাবেঘ দখলের জন্য অগ্রসর হন। কিন্তু সৈনিক ও সরবরাহ লাইনের উপর গেরিলা আক্রমণ, ইয়ানবোতে নবগঠিত উড্ডয়ন কেন্দ্র থেকে হামলা এবং তার সরবরাহ দূরত্ব অধিক হয়ে যাওয়ায় তিনি ১৯১৭ সালের ১৮ জানুয়ারি মদীনায় ফিরে আসেন।
আলী হত্যাকাণ্ড
৬৫৬ খ্রীস্টাব্দে হযরত উসমানের হত্যাকান্ডের পর হযরত আলী খলিফা হিসেবে নিযুক্ত হন। খলিফা হিসেবে নিযুক্ত হওয়ার পর থেকেই মুয়াবিয়া ১ সহ বিভিন্ন গোত্র তাঁর বিরোধিতা করতে থাকে। ইসলামী শাসনের প্রাথমিক পর্যায়ে প্রথম ফিৎনা নামে একটি সামরিক যুদ্ধ সংগঠিত হয় যা খোলাফায়ে রাশেদীনদের শাসনের ইতি ঘটায় এবং উমাইয়া শাসনের গোড়াপত্তন ঘটায়। ৬৫৬ খ্রিস্টাব্দে খলিফা উসমান ইবনে আফফানের হত্যাকান্ডের পর এটি শুরু হয় এবং হযরত আলীর খেলাফতের চার বছরকাল ধরে যুদ্ধটি চলতে থাকে। সিফফিনের যুদ্ধে (৬৫৭) হযরত আলী মুয়াবিয়া ১ এর সাথে মধ্যস্থতা করতে রাজী হলে তাঁর দলের কিছু সৈন্য তাঁর বিরুদ্ধে বিদ্রোহ শুরু করে, পরবর্তীতে তারা খারেজী (যারা আলীকে ত্যাগ করেছিল) হিসেবে পরিচিতি লাভ করে। তারা হযরত আলীর কিছু সমর্থককে হত্যা করে, তবে ৬৫৮ খ্রিস্টাব্দের জুলাইয়ে সংগঠিত নাহরাওয়ান যুদ্ধে আলীর সৈন্যরা তাদের ধ্বংস করে দেয় ।
তাইফ হত্যাকান্ড
১৯২৪ সালের আগস্টে সৌদিদের মিত্র ইখওয়ান সুলতান বিন বাজাদ ও খালিদ বিন লুয়াইয়ের নেতৃত্বে তাইফ আক্রমণ করে। রাজা হুসাইন বিন আলির পুত্র আলি বিন হুসাইন শহর রক্ষা করবেন বলে ধারণা করা হয়েছিল। কিন্তু তিনি তার বাহিনীকে নিয়ে পালিয়ে যান। ফলে অরক্ষিত শহর দ্রুত ইখওয়ানের হাতে এসে যায়। তারা শহরজুড়ে তান্ডব শুরু করে। সংঘটিত হত্যাকান্ডে ৩০০ থেকে ৪০০ তাইফবাসী নিহত হয়।
উসমানীয়-সৌদি যুদ্ধ
মুহাম্মদ ইবনে আবদুল ওয়াহাব এবং আমির মুহাম্মদ ইবনে সৌদ তাদের শক্তিকেন্দ্র দিরিয়া থেকে অভিযান শুরু করেন। তাদের উদ্দেশ্য ছিল ইসলামের সংস্কার এবং আরবে ক্ষমতা সুসংহত করা। ১৮০৫ সাল নাগাদ ওয়াহাবিরা মক্কা ও মদিনার নিয়ন্ত্রণ লাভ করে এবং কারবালা ও হুসাইন ইবনে আলির মাজারে হামলা চালায়। তারা উসমানীয় বাণিজ্য কাফেলার উপরও আক্রমণ চালায়। সৌদি আমির উসমানীয় সুলতানকে প্রত্যাখ্যান করেন এবং তার খিলাফত এবং পবিত্র দুই মসজিদের রক্ষকের দাবির যথার্থতা নিয়ে প্রশ্ন তোলেন। উসমানীয় সাম্রাজ্যের তরফ থেকে মিশরের শাসক মুহাম্মদ আলি পাশাকে তাদের বিরুদ্ধে লড়ার জন্য নির্দেশ দেয়া হয়।
সিরীয় মহাবিদ্রোহ
১৯২৫ সালের ২৩ আগস্ট সুলতান আল-আত্রাশ আনুষ্ঠানিকভাবে ফরাসিদের বিরুদ্ধে বিদ্রোহ ঘোষণা করেন। তিনি সিরিয়ার বিভিন্ন জাতিগত ও ধর্মীয় সম্প্রদায়ের প্রতি বিদেশি শাসনের বিরুদ্ধে প্রতিরোধের ডাক দেন। বিদ্রোহ সিরিয়াব্যপী ছড়িয়ে পড়ে এবং এতে হাসান আল-খাররাত, নাসিব আল-বাকরি, আবদুর রহমান শাহবান্দার ও ফাওজি আল-কায়ুকজির মত গণ্যমান্য ব্যক্তিরা নেতৃত্ব প্রদান করেন।
আজিজুল হক (পণ্ডিত)
ছাত্রজীবনেই আজিজুল হক পাকিস্তান গঠন আন্দোলনে প্রিয় শিক্ষক শামসুল হক ফরিদপুরীর নেতৃত্বে অংশগ্রহণ করেন। পাকিস্তান গঠনের পর মাওলানা আতহার আলী ও শীর্ষস্থানীয় কয়েকজন আলেম ইসলামী বিধান বাস্তবায়নের জন্য "নেজামে ইসলাম পার্টি" গঠন করলে তিনি তার নির্বাহী কমিটির সদস্য নির্বাচিত হন। এ সময় দলের পক্ষে গণমত আদায়ের লক্ষ্যে তিনি দেশের বিভিন্ন প্রান্তে সফর করেন। পাকিস্তানের স্বৈরশাসক জেনারেল আইয়ুব খান কুরআন-সুন্নাহবিরোধী পারিবারিক আইন প্রণয়ন ও কার্যকর করলে গোটা পাকিস্তানে তার বিরুদ্ধে বিক্ষোভ-বিতর্কের সৃষ্টি হয়। পূর্ব পাকিস্তানে (বর্তমান বাংলাদেশ) হযরত শামসুল হক ফরিদপুরী এই আইনের বিরুদ্ধে আন্দোলনে অবতীর্ণ হলে আল্লামা আজিজুল হক তার মুখপাত্র হিসেবে বিরাট ভূমিকা পালন করেন। ১৯৭১ সালে দেশ স্বাধীন হওয়ার পর বাংলাদেশে আলেমসমাজের প্রথম রাজনৈতিক দল "জমিয়তে উলামায়ে ইসলাম বাংলাদেশ" গঠিত হলে তিনি এর সভাপতি নির্বাচিত হন। ১৯৮১ সালে হাফেজ্জী হুজুর ইসলামি খেলাফত বাস্তবায়নের আন্দোলনের "তাহরীকে খেলাফত বাংলাদেশ" নামে দল গঠন করেন। আল্লামা আজিজুল হক তখন হাফেজ্জী হুজুরের প্রধান মুখপাত্র হিসেবে কাজ করেন। ১৯৮২ সালে ইরাক-ইরান যুদ্ধ বন্ধের লক্ষ্যে হাফেজ্জী হুজুর এ দুটি দেশ সফর করে সাদ্দাম হোসেন ও আয়াতুল্লাহ খোমেনীর সাক্ষাৎ করেন। এই সফরেও তিনি হাফেজ্জী হুজুরের মুখপত্র হিসেবে দায়িত্ব পালন করেন। ১৯৮৭ সালে তার নেতৃত্বে প্রতিষ্ঠিত হয় ইসলামী শাসনতন্ত্র আন্দোলন বর্তমান ইসলামী আন্দোলন বাংলাদেশ । এ সময় তিনি স্বৈরাচারবিরোধী আন্দোলনে ভূমিকা রাখেন। ১৯৮৯ সালের ৮ ডিসেম্বর তিনি খেলাফত মজলিস প্রতিষ্ঠা করেন। ১৯৯১ সালে সমমনা কয়েকটি ইসলামী দল নিয়ে তিনি ইসলামী ঐক্যজোট গঠন করেন। তিনি এর চেয়ারম্যান হিসেবে দায়িত্ব পালন করেন। তার নেতৃত্বে ইসলামী ঐক্যজোট সে বছর সংসদ নির্বাচনে অংশগ্রহণ করে একটি আসন (সিলেট-৫) লাভ করে। ১৯৯২ সালের ৬ ডিসেম্বর ভারতের অযোধ্যায় বাবরি মসজিদ ধ্বংস এবং এর পরবর্তী মুসলিম হত্যাযজ্ঞের প্রতিবাদে ২ জানুয়ারি ১৯৯৩ সালে আল্লামা আজিজুল হক ঢাকা থেকে অযোধ্যা অভিমুখে লংমার্চে বের হন। এ লংমার্চে তাঁর নেতৃত্বে বিভিন্ন শ্রেণীর অসংখ্য মানুষ অংশগ্রহণ করে। লংমার্চ খুলনা সীমান্তে পৌঁছলে বাধা প্রাপ্ত হয় এবং সেখানে গুলিতে দু'জন নিহত হয়। ইসলামি বিশ্বে তাঁর এই পদক্ষেপ প্রশংসিত হয় এবং উপমহাদেশ এবং আরবের বিভিন্ন আলেম তাঁকে লংমার্চের জন্য অভিনন্দন জানান। তাঁর এই পদক্ষেপের কারণে সৌদি আরবের কিং সউদ বিশ্ববিদ্যালয়ের পরিচালনা পর্ষদের সদস্য এবং গবেষক আলেম শেখ আব্দুল ফাত্তাহ আবু গুদ্দাহ তাঁকে "আলমুজাহিদুল কাবীর" আখ্যা দেন। এছাড়া বাবরি মসজিদ ভাঙার পর তিনি ভারতের তৎকালীন প্রধানমন্ত্রী নরসিমা রাওকে বাংলাদেশে অবাঞ্ছিত ঘোষণা করেন এবং বিমান বন্দর ঘেরাও কর্মসূচির ডাক দেন। ফলে তৎকালীন বাংলাদেশ সরকার ৯ এপ্রিল ১৯৯৩ সালে তাকে গ্রেফতার করে। তবে জনগণের বিক্ষোভের কারণে পরবর্তী ৮ মে তারিখে সরকার শায়খুল হাদিসকে মুক্ত করে দেয়। ২০০৬ সালে খেলাফত মজলিসের আমির থাকাকালে তিনি আওয়ামী লীগের সাথে বহুল আলোচিত পাঁচ দফা চুক্তি স্বাক্ষর করেন। পরবর্তীতে অসুস্থতার কারণে তিনি খেলাফত মজলিসের আমির পদ ছেড়ে দেন এবং আওয়ামী লীগের সাথে করা সেই চুক্তিও বাতিল হয়ে যায়।
আবদুর রহিম আলহাজ মুহাম্মদ
আবদুর রহিম আলহাজ মুহাম্মদ (;১৮৯২ – ২৩ মার্চ ১৯৩৯) (কুনিয়া আবু কামাল নামেও পরিচিত) ছিলেন মেন্ডেটরি প্যালেস্টাইনে ১৯৩৬-৩৯ সালে সংঘটিত আরব বিদ্রোহের একজন খ্যাতনামা ফিলিস্তিনি আরব কমান্ডার। ব্রিটিশ শাসন এবং ক্রমবর্ধমান ইহুদি বসতির বিরুদ্ধে এই বিদ্রোহ সংঘটিত হয়। তার অধিকাংশ কর্মকাণ্ড তুলকারেম, নাবলুস ও জেনিন কেন্দ্রিক ছিল। এসকল স্থান বর্তমানে পশ্চিম তীরের অংশ। ১৯৩৮ সালের সেপ্টেম্বরে তিনি বিদ্রোহের জেনারেল কমান্ডার হন। তবে আরিফ আবদুর রাজিকের সাথে তার পদ বদল হত। ১৯৩৯ সালের ফেব্রুয়ারিতে আলহাজ মুহাম্মদকে বিদ্রোহের রাজনৈতিক নেতৃবৃন্দ এই পদ পূর্ণভাবে প্রদান করে। মার্চে ব্রিটিশদের সাথে লড়াইয়ের সময় তিনি নিহত হন।
আবদুল আজিজ ইবনে সৌদ
আন্তর্জাতিক সমর্থন ও স্বীকৃতির মাধ্যমে ইবনে সৌদ তার ক্ষমতা সংহত করতে থাকেন। ১৯২৮ সাল নাগাদ তার বাহিনী মধ্য আরবের অধিকাংশ জয় করে নেয়। তবে একসময় অভিযানে আপত্তি করায় ইখওয়ান ও আল সৌদের মধ্যে সম্পর্কে ভাঙন ধরে। লন্ডনের সাথে চুক্তিবদ্ধ মধ্য আরবের অংশগুলো সৌদি নিয়ন্ত্রণে ছিল না। উত্তেজনা বৃদ্ধি পেলে ১৯২৭ সালে একপর্যায়ে ইখওয়ান বিদ্রোহ করে। দুই বছর লড়াইয়ের পর ১৯২৯ সালে সাবিলার যুদ্ধের মাধ্যমে ইবনে সৌদ তাদের দমন করতে সক্ষম হন।
খালিদ বিন আবদুল আজিজ
১৯৭৯ সালে ইরানে ইসলামি বিপ্লবের পর খালিদ ইমাম খোমেনিকে শুভেচ্ছা বার্তা পাঠান এবং বলেন যে ইসলামি ভ্রাতৃত্ব দুই দেশের সম্পর্ক ঘনিষ্ঠ করতে পারে। তিনি এও বলেন যে ইরানে ইসলামি প্রজাতন্ত্র প্রতিষ্ঠা দুই দেশের সহযোগীতায় প্রভাব ফেলবে না। তবে তার এসব উদ্যোগ সফল হয়নি। পরবর্তীতে ১৯৮০ সালে শুরু হওয়া ইরান-ইরাক যুদ্ধে সৌদিদের সমর্থন ইরাকের দিকে চলে যায়।
আফগানিস্তান যুদ্ধ (১৯৭৮–বর্তমান)
আফগানিস্তান যুদ্ধ ১৯৭৮ সালের ২৭ এপ্রিল সাউর বিপ্লব নামে পরিচিত একটি সামরিক অভ্যুত্থানের মাধ্যমে পিডিপিএ কর্তৃক ক্ষমতা দখলের মধ্য দিয়ে আরম্ভ হয়। ক্ষমতা লাভের পরপরই আফগানিস্তানের অধিকাংশ অঞ্চলে পিডিপিএ সরকারের বিরুদ্ধে বিদ্রোহ দেখা দেয়। ১৯৭৯ সালের ডিসেম্বরে সোভিয়েত ইউনিয়ন আফগানিস্তানে চলমান গৃহযুদ্ধে হস্তক্ষেপ করলে আফগান যুদ্ধ (১৯৭৯–১৯৮৯) শুরু হয়। মুজাহিদিন নামে পরিচিত প্রতিরোধ যোদ্ধারা সোভিয়েতদের বিরুদ্ধে যুদ্ধ করে। কিছু মুজাহিদ দল পাকিস্তানের মাধ্যমে মার্কিন যুক্তরাষ্ট্র ও সৌদি আরব থেকে সহায়তা লাভ করে। ১৯৮৯ সালের ফেব্রুয়ারিতে সোভিয়েতরা আফগানিস্তান থেকে সৈন্য প্রত্যাহার করে নেয়। তিন বছর পর ১৯৯২ সালে কাবুলের পতনের মধ্য দিয়ে সোভিয়েত-সমর্থিত আফগান কমিউনিস্ট সরকারের পতন ঘটে।
১৯৯২ সালে আফগান রাজনৈতিক দলগুলো পেশোয়ারে একটি চুক্তিতে স্বাক্ষরের মাধ্যমে আফগানিস্তান ইসলামি রাষ্ট্র প্রতিষ্ঠা করে এবং একটি অন্তর্বর্তীকালীন সরকার নিযুক্ত করে। আফগান নেতা গুলবুদ্দিন হেকমতিয়ার এই চুক্তির বিরোধী ছিলেন এবং তিনি পাকিস্তানি সহায়তায় কাবুলের ওপর বোমাবর্ষণ আরম্ভ করেন। তাছাড়া কাবুলের কিয়দংশের ওপর নিয়ন্ত্রণ প্রতিষ্ঠাকারী তিনটি মিলিশিয়া বাহিনী একে অপরের বিরুদ্ধে তীব্র যুদ্ধে লিপ্ত হয়। পাকিস্তান, ইরান, সৌদি আরব, ভারত ও উজবেকিস্তানের মতো স্থানীয় ক্ষমতাধর রাষ্ট্রগুলোর প্রত্যেকেই ভূকৌশলগত দিক থেকে গুরুত্বপূর্ণ আফগানিস্তানের ওপর প্রভাব বিস্তারের জন্য এসব মিলিশিয়ার কোনো একটিকে সমর্থন এবং কোনো কোনো ক্ষেত্রে নিয়ন্ত্রণ করে। এসময় কাবুল এবং আরো কিছু বড় শহরে তীব্র যুদ্ধ হলেও সোভিয়েত ও কমিউনিস্ট আফগান সরকারের প্রচণ্ড বোমাবর্ষণে বিধ্বস্ত গ্রামাঞ্চল এসময় অপেক্ষাকৃত শান্ত থাকে। ১৯৯৫ সালের প্রথমদিকে আফগানিস্তানের প্রতিরক্ষামন্ত্রী আহমদ শাহ মাসুদ কাবুলে এসব মিলিশিয়ার অধিকাংশকেই পরাজিত করতে সক্ষম হন এবং রাজধানীতে কিছুটা শৃঙ্খলা ফিরিয়ে আনেন। এসময় তালিবানরা একটি নতুন শক্তি হিসেবে কাবুলকে হুমকির সম্মুখীন করে।
১৯৯৪ সালে তালিবান প্রাথমিকভাবে দক্ষিণ আফগানিস্তানের কান্দাহারে একটি নতুন শক্তি হিসেবে আবির্ভূত হয় এবং আফগান সরকারের নিয়ন্ত্রণ-বহির্ভূত অনেকগুলো মধ্যাঞ্চলীয় ও দক্ষিণাঞ্চলীয় প্রদেশ দখল করে নেয়। ১৯৯৫ সালের প্রথমদিকে তারা কাবুলের বিরুদ্ধে একটি বড় ধরনের আক্রমণ চালায়, কিন্তু মাসুদের সৈন্যদের নিকট শোচনীয়ভাবে পরাজিত হয় এবং অনেক বিশ্লেষক এটিকে সংগঠনটির সমাপ্তি হিসেবে ধারণা করেন। কিন্তু ১৯৯৬ সালের মধ্যে তারা পাকিস্তানি গোলন্দাজ বাহিনীর বিপুল সহায়তা এবং সৌদি আরবের আর্থিক সহযোগিতায় পুনর্গঠিত হয়। ১৯৯৬ সালের সেপ্টেম্বরে তারা কাবুলে ক্ষমতা দখল করে এবং আফগানিস্তান ইসলামি আমিরাত প্রতিষ্ঠা করে। পাকিস্তানি সেনাবাহিনীর সামরিক সহায়তা এবং হাজার হাজার আরব ও মধ্য এশীয় আল কায়েদা যোদ্ধার সমর্থনপুষ্ট তালিবান আমিরাতের বিরুদ্ধে একটি সামরিক-রাজনৈতিক প্রতিরোধ শক্তি হিসেবে মাসুদের নেতৃত্বে সংযুক্ত ইসলামি ফ্রন্ট (নর্দার্ন অ্যালায়েন্স) গঠিত হয়।
২০০১ সালে মার্কিন যুক্তরাষ্ট্রে ১১ সেপ্টেম্বর হামলার পর ন্যাটো আফগানিস্তান আক্রমণ করে। এই আক্রমণের উদ্দেশ্য ছিল আল কায়েদাকে পরাজিত করা, তালিবানকে ক্ষমতা থেকে অপসারণ এবং আফগানিস্তানে একটি স্থিতিশীল গণতান্ত্রিক রাষ্ট্রের সৃষ্টি। এসব উদ্দেশ্যের কিছু পূরণ হলেও আফগানিস্তানে মার্কিন-নেতৃত্বাধীন হস্তক্ষেপ একটি প্রলম্বিত যুদ্ধরূপে এখন পর্যন্ত চলমান।
আবদুল আজিজ ইবনে সৌদ
ইবনে সৌদ ১৯০২ সালে রিয়াদে তার পূর্বপুরুষদের অঞ্চল জয় করতে সক্ষম হন। ১৯২২ সালে তিনি নজদে নিজের নিয়ন্ত্রণ সুপ্রতিষ্ঠিত করেন এবন ১৯২৫ সালে হেজাজ জয় অরেন। তার বিজিত অঞ্চলগুলো নিয়ে ১৯৩২ সালে সৌদি আরব রাষ্ট্র গঠন করা হয়। বাদশাহ থাকাকালীন সময়ে সৌদি আরবে তেল আবিষ্কার হয় এবং উন্নতির সূচনা হয়। দ্বিতীয় বিশ্বযুদ্ধের পর সৌদি আরব সর্ববৃহৎ তেল উৎপাদনকারী দেশ হয়ে উঠে। তার অনেক সন্তান ছিল। তাদের মধ্যে ৪৫ জন ছেলে। তার পরবর্তী সৌদি বাদশাহ সকলেই তার সন্তানদের মধ্য থেকে মনোনীত হয়েছেন। যুক্তরাজ্য ও যুক্তরাষ্ট্রের সাথে তিনি সুসম্পর্ক বজায় রেখেছিলেন।
১৯৪১ ইরাকি অভ্যুত্থান
১৯৩৯ থেকে ১৯৪১ সাল পর্যন্ত ইরাকে ব্রিটিশপন্থি আবদুল্লাহ বিন আলি ও প্রধানমন্ত্রী নুরি আল-সাইদের সরকার ক্ষমতায় ছিল। দ্বিতীয় বিশ্বযুদ্ধ শুরু হওয়ার পর জার্মানির সাথে ইরাকের সম্পর্কের অবনতি ঘটে। তবে নুরি আল-সাইদ ব্রিটেন ও মন্ত্রীসভায় জার্মানপন্থি সেনা অফিসারদের মধ্যে ঘনিষ্ঠ সম্পর্ক রক্ষা করে চলছিলেন। ফিলিস্তিনি আরব বিদ্রোহের ব্যর্থতার ফলে ফিলিস্তিন থেকে বিতাড়িত নেতারা এসময় ইরাকে আশ্রয় নেন। তাদের মধ্যে অন্যতম ছিলেন জেরুজালেমের প্রধান মুফতি মুহাম্মদ আমিন আল-হুসাইনি।
আল-হারিস ইবনে সুরাইজ
আবু হাতিম আল-হারিস ইবনে সুরাইজ ইবনে ইয়াজিদ ইবনে সাওয়া ইবনে ওয়ার্দ ইবনে মুররা ইবনে সুফিয়ান ইবনে মুজাশি () ছিলেন অষ্টম শতাব্দীর একজন আরব নেতা। তিনি খোরাসান ও মাওয়ারাননহরে সংঘটিত বৃহদাকার উমাইয়া বিরোধী বিদ্রোহে নেতৃত্ব দিয়েছেন। ৭৩৪ খ্রিষ্টাব্দে এই বিদ্রোহ শুরু হয়। আরব ও অনারব উভয় শ্রেণীর মুসলিমদের মধ্যকার ক্ষোভ এই বিদ্রোহ উস্কে দিয়েছিল।
ইরাকের বাদশাহদের তালিকা
প্রথম বিশ্বযুদ্ধ শেষ হওয়ার পর উসমানীয় সাম্রাজ্য বিলুপ্ত হয়। এসময় উসমানীয় ইরাকের তিনটি প্রদেশ ("ভিলায়েত") ব্রিটেনের নিয়ন্ত্রণে আসে। ব্রিটিশ আধিপত্যের পরে ইরাকে বিদ্রোহ দেখা দেয় ফলে ইরাক শাসন করা কঠিন হয়ে উঠে। তাই ব্রিটিশপন্থি শাসন প্রতিষ্ঠার জন্য হাশিমি বাদশাহদের অধীনে রাজতন্ত্র প্রতিষ্ঠিত হয়। প্রথম ফয়সাল ইরাকের প্রথম বাদশাহ হন। তিনি ছিলেন মক্কার শরিফ হুসাইন বিন আলির পুত্র। তাদের পরিবারের উৎসভূমি ছিল হেজাজ। ব্রিটিশ সরকার একটি সাজানো গণভোটের মাধ্যমে ইরাকের রাজপরিবারকে ক্ষমতায় বসায়। ইরাকের অধিকাংশ শিয়া ও কুর্দিরা হাশিমিদের শাসনের বিরোধী ছিল। ১৯৫৮ সালে সংঘটিত ১৪ জুলাই বিপ্লব নামে পরিচিত ইরাকি জাতীয়তাবাদি অভ্যুত্থানে উৎখাত হওয়ার আগ পর্যন্ত ইরাকে রাজতন্ত্র প্রতিষ্ঠিত ছিল। বিপ্লবের পর ইরাক প্রজাতন্ত্র ঘোষিত হয়।
ইরাক রাজতন্ত্র (ব্রিটিশ প্রশাসন)
কারবালার গ্র্যান্ড মুজতাহিদ ইমাম শিরাজি ও তার ছেলে মির্জা মুহাম্মদ রিজা বিদ্রোহ সংঘটনের সূচনা করেন। মুসলিমদের জন্য অমুসলিমদের শাসনে বসবাস করা বৈধ না মর্মে শিরাজি ফতোয়া প্রদান করেন এবং ব্রিটিশদের বিরুদ্ধে জিহাদ ঘোষণা করেন। ১৯২০ সালের জুলাই মাসে মসুলে ব্রিটিশদের বিরুদ্ধে বিদ্রোহ সংঘটিত হয়। বিদ্রোহ দক্ষিণে ফোরাত নদীর অববাহিকায় পৌছায়। দক্ষিণের গোত্রগুলো ব্রিটিশদের বিরুদ্ধে সংগঠিতভাবে কাজ করেনি ফলে তা বিদ্রোহের ফলাফলের উপর প্রভাব ফেলে। তিন মাস ধরে দেশ অস্থিতিশীল অবস্থায় ছিল। ভারত থেকে সেনা নিয়ে এসে ব্রিটিশরা পরিস্থিতি নিয়ন্ত্রণে আনে।
রাশিদুন খিলাফত
বিদ্রোহ দমনের পর আবু বকর বিজয় অভিযান শুরু করেন। এ বিজয় অভিযানের মাধ্যমে কয়েক দশকের মধ্যে বিশ্বের একটি বৃহৎ সাম্রাজ্য জন্ম নেয়। আবু বকর সাসানীয় প্রদেশের মধ্য সবচেয়ে ধনী ইরাক দিয়ে শুরু করেন। ৬৩৩ খ্রিষ্টাব্দে তিনি তার সবচেয়ে রণকুশলী সেনাপতি খালিদ বিন ওয়ালিদকে সাসানীয় সাম্রাজ্য আক্রমণের জন্য প্রেরণ করেন। রোমান সিরিয়া আক্রমণের জন্য তিনি চারটি সেনাদল পাঠান, কিন্তু চূড়ান্ত অপারেশন ইরাক জয়ের পর ৬৩৪ খ্রিষ্টাব্দে খালিদকে সিরিয়ান ফ্রন্টে বদলি করার পর তার অধীনেই সম্পন্ন হয়।
আরব বিদ্রোহ
১৯১৮ সালের এপ্রিলে জাফর আল-আসকারি ও নুরি আস-সাইদ মানের সুরক্ষিত রেলপথের উপর নিয়মিত আরব বাহিনী নিয়ে আক্রমণ করেন। এতে দুই পক্ষে ব্যাপক হতাহত হয়। শরিফি বাহিনী মানকে বিচ্ছিন্ন করতে সমর্থ হলেও তারা ১৯১৮ এর সেপ্টেম্বর পর্যন্ত অবস্থান বজায় রাখে। মানের সেনাঘাঁটিতে মাস্টার্ড গ্যাস ব্যবহারের জন্য আল-আসকারির বেশ কয়েকটি অণুরোধ ব্রিটিশরা ফিরিয়ে দেয়।
সৌদি আরবের ইতিহাস
১৯২৩ সালের আগে আব্দুল আজিজ হেজাজ আক্রমণের ঝুঁকি নেননি কারণ হেজাজের রাজা হোসেন বিন আলীকে ব্রিটেন সমর্থন করেছিল। তবে সেই বছরে ব্রিটিশরা তাদের সমর্থন প্রত্যাহার করে নেয়। প্রধানত নাজদ থেকে আসা তীর্থযাত্রীদের আটকানো এবং "শরীয়ত লঙ্ঘনে"র কয়েকটি সরকারী নীতি বাস্তবায়ন বর্জন করার কারণে; ১৯২৪ সালের জুলাই মাসে রিয়াদে একটি সম্মেলনে হেজাজের বিরুদ্ধে অভিযোগ আনা হয়। ইখওয়ান ইউনিট প্রথমবারের মতো ব্যাপক আকারে একত্রিত করে এবং খালিদ বিন লুয়াইয় এবং সুলতান বিন বাজাদ আল উতাইবি এর অধীনে দ্রুত মক্কাতে অগ্রসর হন। "ধর্মহীন" চর্চাগুলির প্রতীক হিসেবে লুন্ঠন ও ধ্বংস করে। ইখওয়ান ১৯২৫ সালের শেষ নাগাদ হেজাজের বিজয় অর্জন করেন। ১৯৬২ সালের ১০ জানুয়ারি আব্দুল আজিজ নিজেকে হেজাজের রাজা ঘোষণা করেন এবং তারপর ১৯৭২ সালের ২৭ জানুয়ারি তিনি নাজদের রাজা (তাঁর পূর্ববর্তী উপাধি ছিল সুলতান) উপাধি গ্রহণ করেন। বিজয়কে প্রভাবিত করার জন্য ইখওয়ানের ব্যবহার হেজাজের জন্য গুরুত্বপূর্ণ পরিণতি ছিল: পুরাতন অসাম্প্রদায়িক সমাজ উচ্ছেদ করা হলো এবং একটি নতুন বাধ্যতামূলক সামাজিক ব্যবস্থা হিসেবে ওয়াহাবি সংস্কৃতির একটি মৌলিক সংস্করণ প্রয়োগ করা হলো।
আবদুল আজিজ ইবনে সৌদ
ব্রিটিশ পররাষ্ট্র দপ্তর প্রথমে হেজাজের আমির শরিফ হুসাইন বিন আলিকে সমর্থন দিয়েছিল এবং ১৯১৫ সালে তার কাছে টি ই লরেন্সকে প্রতিনিধি করে পাঠানো হয়। সৌদি ইখওয়ান হুসাইনের সাথে সংঘর্ষ শুরু করে। দারিনের পর তিনি অস্ত্র ও রসদ মজুদ করেন যার মধ্যে মাসিক ৫০০০ পাউন্ড অর্থ ছিল। প্রথম বিশ্বযুদ্ধের পর ইবনে সৌদ ব্রিটিশদের কাছ থেকে আরো সাহায্য পান। ১৯২০ সালে তিনি আল রশিদের বিরুদ্ধে পুনরায় অভিযান শুরু করেন। ১৯২২ সাল নাগাদ তারা সম্পূর্ণ ধ্বংস হয়ে যায়।
মুয়াবিয়া ইবনে হিশাম
আরব-বাইজেন্টাইন যুদ্ধে ভূমিকার জন্য মূলত মুয়াবিয়া ইবনে হিশাম পরিচিত। এশিয়া মাইনরে বাইজেন্টাইনদের বিরুদ্ধে তিনি অনেক অভিযানে নেতৃত্ব দেন। ৭২৫ খ্রিষ্টাব্দের গ্রীষ্মে তিনি প্রথম অভিযানের নেতৃত্ব দেন। অভিযানের অংশ হিসেবে একই সময় সাইপ্রাসে মায়মুন ইবনে মিহরানের নেতৃত্বে একটি নৌ আক্রমণ চালানো হয়। আরব বিবরণ অনুযায়ী মুয়াবিয়ার সেনারা ডোরিলাইয়াম পর্যন্ত পৌছে যায়। এসময় তারা অনেককে বন্দী করে এবং কয়েকটি দুর্গ ধ্বংস হয়। ৭২৬ সালে তিনি একটি অভিযান শুরু করেছিলেন বলে বিবরণ রয়েছে। তবে এর ব্যাপারে বিশেষ কিছু জানা যায় না। ৭২৭ সালে আবদুল্লাহ আল বাত্তালের পাশাপাশি তিনি আরেকটি অভিযানে নেতৃত্বে দেন। বাত্তাল প্রথমে বর্তমান তুরস্কের অন্তর্গত চানকিরি দখল করেন এরপর তাদের সম্মিলিত বাহিনী এটিওসের দুর্গ দখল করে নেয় ও নাইসিয়ার দিকে অগ্রসর হয়। ৪০ দিন অবরোধের পরও তারা তা দখল করতে ব্যর্থ হন। ৭২৮ সালে এশিয়া মাইনরের দক্ষিণ দিকে অভিযান শুরু করে। এসময় তার ভাই সাইদ ইবনে হিশাম উত্তর দিকে অভিযানের নেতৃত্ব দেন। তবে তাদের কেউ এতে তেমন সফল হননি।
আরব বাহিনী
আরব বাহিনী প্রথম বিশ্বযুদ্ধের সময় গঠিত একটি প্যান-আরব সামরিক বাহিনী। হেজাজ রাজতন্ত্র কর্তৃক এটি প্রতিষ্ঠিত হয়। আরব বিদ্রোহে সহায়তা দান ও মধ্যপ্রাচ্যে আরবদের একতার উদ্দেশ্য এই বাহিনী গঠন করা হয়। হেজাজের রাজা হুসাইন বিন আলী এই বাহিনীর নেতৃত্ব দেন। ১৯১৬ সালে তিনি “আরবদের সুলতান” উপাধি ধারণ করেন।
দামেস্ক প্রটোকল
এই ঘোষণার পর আরব গোপন সংগঠন আল-ফাতাত ও আল-আহাদের প্রতিনিধিরা হুসাইন বিন আলীর সাথে সাক্ষাতের জন্য ১৯১৫ সালের জানুয়ারিতে মক্কায় আসেন। উসমানীয়দের বিরুদ্ধে বিদ্রোহে নেতৃত্ব গ্রহণ করার জন্য তারা তাকে প্রভাবিত করে। এসময় তার জ্যেষ্ঠ পুত্র আলী বিন হুসাইন তার স্থলে শরিফি পরিবারের মোতালিব শাখার প্রধান আলি হায়দারকে মক্কার শরিফ হিসেবে বসানোর তুর্কি পরিকল্পনা জানতে পারেন। হুসাইন তার পুত্র ফয়সালকে কনস্টান্টিনোপলে গিয়ে উজিরে আজমের সাথে সাক্ষাৎ করার আদেশ দেন। সেই সাথে দামেস্কে গোপন সংগঠনের নেতাদের সাথে সাক্ষাৎ করে বিদ্রোহের সম্ভাব্যতা যাচাইয়ের জন্য বলেন। ২৬ মার্চ তিনি তাদের সাথে মিলিত হন। মাসব্যপী আলোচনার পর ফয়সাল বিদ্রোহের ব্যাপারে নেতিবাচক ধারণা পোষণ করেন এবং বৃহৎ কোনো শক্তির সাহায্য ছাড়া বিদ্রোহ সফল হবে না বলে সিদ্ধান্তে উপনীত হন। এপ্রিলে কনস্টান্টিনোপল পৌছান। তিনি দেখেন যে তুর্কিরা আরবদের কর্তৃক জিহাদ ঘোষণাকে গুরুত্বপূর্ণ হিসেবে দেখছে তখন ফয়সাল হেজাজে তার পরিবারের অবস্থান নিয়ে উদ্বিগ্ন হয়ে উঠেন।
হুসাইন বিন আলি, মক্কার শরিফ
যুদ্ধের পর আরবরা শতাব্দী প্রাচীন উসমানীয় সালতানাত থেকে মুক্ত হয় এবং ফ্রান্স ও যুক্তরাজ্যের ম্যান্ডেট শাসনের অধীনে আসে। ম্যান্ডেট শেষ হলে হুসাইনের পুত্ররা ট্রান্সজর্ডান(পরবর্তীতে জর্ডান), সিরিয়া ও ইরাকের বাদশাহ হয়। সিরিয়ার রাজত্ব স্বল্পস্থায়ী হলেও হুসাইনের পুত্র ফয়সাল এরপর নবগঠিত ইরাকের রাজত্ব লাভ করেন।
আল-মাহদি
৭৭৭ সালে তিনি খোরাসানের ইউসুফ ইবনে ইবরাহিমের বিদ্রোহ দমন করেন। একই বছর তিনি তার উত্তরাধিকারী হিসেবে ঈসা ইবনে মুসাকে সরিয়ে তার পুত্র মুসা আল হাদিকে তার স্থলাভিষিক্ত করেন এবং তার জন্য অভিজাতদের কাছ থেকে বায়াত গ্রহণ করেন। ৭৭৮ সালে সিরিয়ায় উমাইয়া শক্তির নেতৃত্ব দানকারী আবদুল্লাহ ইবনে মারওয়ান ইবনে মুহাম্মদের বিদ্রোহ দমন করেন।
আরব বসন্ত
২০১০ সালের শুরু থেকে আরব বিশ্বের বিভিন্ন দেশে বয়ে যাওয়া গণবিপ্লবের ঝড়কে পশ্চিমা সাংবাদিকরা আরব বসন্ত হিসাবে আখ্যায়িত করেছে। গণবিক্ষোভের শুরু মিশরে; এরপর তা লিবিয়া, সিরিয়া, ইয়েমেন সহ বিভিন্ন দেশে ছড়িয়ে যায়। প্রথমে মিশরে প্রেসিডেন্ট হোসনি মুবারকের পতন হয়। পরে লিবিয়ায় মুয়াম্মর আল-গাদ্দাফি জামানার অবসান হয়। আরব বিশ্বের এই গনঅভ্যূত্থানে মার্কিন যুক্তরাষ্ট্র এবং এর ইউরোপীয় ন্যাটোভুক্ত সহচর রাষ্ট্রগুলো অস্ত্র সরবরাহ করে এবং সরাসরি আঘাত হেনে ক্ষমতাসীন রাষ্ট্রনায়কের পতন ঘটায়। এক হিসাবে বলা হয় আরব বসন্তের ফলে মাত্র পৌনে দুই বছরে লিবিয়া, সিরিয়া, মিশর, তিউনিসিয়া, বাহরাইন ও ইয়েমেনের গণ-আন্দোলনের ফলে মোট দেশজ উৎপাদনের ক্ষতি হয়েছে দুই হাজার ৫৬ কোটি ডলার। ডিসেম্বর ২০১০ থেকে মধ্যপ্রাচ্য ও উত্তর আফ্রিকায় যে গণ বিদ্রোহ ও বিক্ষোভ প্রদর্শন হচ্ছে তা ইতিহাসে নজিরবিহীন। এ পর্যন্ত আলজেরিয়া, ইয়েমেন, বাহরাইন, মিশর, ইরান, জর্ডান, লিবিয়া, মরক্কো, তিউনিসিয়ায় বড় ধরনের বিদ্রোহ হয়েছে এবং ইরাক, কুয়েত, মৌরিতানিয়া, ওমান, সৌদি-আরব, সোমালিয়া, সুদান, সিরিয়াতে ছোট আকারের ঘটনা ঘটেছে। এসব বিদ্রোহে প্রতিবাদের ভাষারূপে গণবিদ্রোহের অংশ হিসেবে হরতাল, বিক্ষোভ প্রদর্শন, জনসভা, র‍্যালি প্রভৃতি কর্মসুচী নেয়া হয়। দেশব্যাপী সাংগঠনিক কাজ, যোগাযোগ এবং রাষ্ট্রীয় প্রচারণার থেকে জনগণের মধ্যে সচেতনতা গড়ে তুলতে ফেসবুক, টুইটারের মত সামাজিক যোগাযোগের ওয়েবসাইট ব্যবহৃত হয়। এরই মধ্যে তিউনিসিয়া, মিশরে বিদ্রোহের ফলে শাসকের পতন হয়েছে বলে এখানে তা বিপ্লব বলে অভিহিত । এর পাশাপাশি বিশ্বজুড়ে খাদ্যমূল্য বৃদ্ধি এবং খরার প্রকোপও বড় কারণ।
হুসাইন বিন আলি, মক্কার শরিফ
আরব বিদ্রোহের শুরু থেকে ব্রিটিশরা হুসাইনকে সমর্থন করলেও সৌদি আক্রমণ ঠেকানোর ব্যাপারে কোনো সাহায্য করেনি। ফলে সৌদিরা মক্কা, মদীনা ও জেদ্দা দখল করে নেয়। তাকে সাইপ্রাসে পালাতে বাধ্য করা হয়। সেখানে তিনি আর্মেনীয় গির্জা নির্মাণে অর্থসহায়তা দেন। তিনি ট্রান্সজর্ডানের আম্মানে বসবাস করতে থাকেন। তার পুত্র আবদুল্লাহ সেসময় ট্রান্সজর্ডানের বাদশাহ ছিলেন। তার পরে তার জ্যেষ্ঠ পুত্র আলী সংক্ষিপ্ত সময়ের জন্য হেজাজের ক্ষমতায় ছিলেন কিন্তু তাকেও ইবনে সৌদ ও তার ওয়াহাবী বাহিনীর কারণে পালাতে হয়। হুসাইনের অপর পুত্র ফয়সাল কিছুকাল সিরিয়ার বাদশাহ হিসেবে অধিষ্ঠিত ছিলেন এবং পরবর্তীতে ইরাকের বাদশাহ হন।
আরব বিদ্রোহ
লরেন্স, উইলসন ও অন্যান্য অফিসারদের নির্দেশনায় আরবরা হেজাজ রেলওয়ের উপর সফল আক্রমণ পরিচালনা করে। এছাড়াও তারা সামরিক সরবরাহ আটক করে, ট্রেন ও ট্রাক ধ্বংস করে এবং হাজারের বেশি উসমানীয় সৈনিকদের বন্দী করে। যদিও এসব আক্রমণ সাফল্য সবসময় আসত না, তবুও তারা উসমানীয় সৈন্যদের বন্দী করা ও মদীনাকে বিচ্ছিন্ন করায় সফল ছিল। ১৯১৮ সালের জানুয়ারিতে আরব বিদ্রোহের অন্যতম বৃহৎ যুদ্ধে লরেন্স ও আরব সৈনিকরা তাফিলাহতে উসমানীয়দের একটি বড় সৈন্যবহরকে পরাজিত করে।
তাইফ হত্যাকান্ড
১৯১৬ সালের সেপ্টেম্বরে আরব বিদ্রোহের সময় হাশিমি বাহিনী তাইফ দখল করে। পরে তা হেজাজ রাজতন্ত্রের সাথে যুক্ত করা হয়। তবে হাশিমিরা দীর্ঘসময় তাইফের নিয়ন্ত্রণ ধরে রাখতে পারেনি। হুসাইন বিন আলি এবং আবদুল আজিজ ইবনে সৌদের মধ্যে উত্তেজনাপূর্ণ অবস্থার জন্য দ্রুত সহিংসতা ছড়িয়ে পড়ে। প্রথম হাশিমি-সৌদি যুদ্ধের পর ১৯১৯ সালে চুক্তির মাধ্যমে সাময়িকভাবে সহিংসতা বন্ধ হয়।
সৌদি আরবের একত্রীকরণ
১৯০১ সালে ইবনে সৌদ কুয়েতের আমিরকে লোক ও রসদ নিয়ে রিয়াদ আক্রমণে সাহায্য করার জন্য অনুরোধ জানান। এসময় কুয়েত রশিদিদের সাথে কিছু লড়াইয়ে লিপ্ত ছিল তাই আমির তার অনুরোধে সাড়া দেন। ইবনে সৌদকে ঘোড়া ও অস্ত্র দিয়ে সাহায্য করা হয়। ১৯০২ সালের জানুয়ারিতে ইবনে সৌদ ও তার সেনারা রিয়াদ পৌছান। সেনাসংখ্যা কম হওয়ায় তিনি বুঝতে পারেন যে মাসমাক দুর্গ দখল ও রিয়াদের প্রধান আজলানকে হত্যা করাই শহর জয়ের একমাত্র মাধ্যম হতে পারে। ইবনে সৌদের সেনারা দুর্গ দখল করে ও আজলানকে হত্যা করা হয়। রাতের মধ্যে শহর তাদের হস্তগত হয়। এরপর ইবনে সৌদ বাকি আরব উপদ্বীপ একত্রিত করার কাজে অগ্রসর হন এবং আধুনিক সৌদি আরব প্রতিষ্ঠা করেন।
সুদান
১৮৭৯ সালে ইসমাইল পদত্যাগে বাধ্য হন এবং ইসমাইলের ছেলে প্রথম তৌফিক বাবার স্থলাভিষিক্ত হন। তবে তৌফিকের দুর্নীতির কারণে সেখানে অল্প দিনের মধ্যেই একটি বিপ্লব হয়। তৌফিক ক্ষমতা টিকিয়ে রাখতে ব্রিটিশদের সাহায্য কামনা করেন। এ সুযোগে ব্রিটিশরা ১৮৮২ সালে মিসর দখল করে নেয়। স্বাভাবিকভাবে সুদানও ব্রিটিশদের দখলে চলে আসে। তখন শুরু হয় ব্রিটিশবিরোধী আন্দোলন। এতে নেতৃত্ব দেন মুহাম্মদ আহমদ ইবনে আবদ আল্লাহ। ১৮৮৫ সালে সুদানে ব্রিটিশ গভর্নর জেনারেল গর্ডনের পতন হয়। সুদান থেকে প্রত্যাহার করা হয় মিসরীয় ও ব্রিটিশ সৈন্য।
আবদুল আজিজ ইবনে সৌদ
১৯৩৫ সালে ইজ্জউদ্দিন আল কাসসামকে প্রিন্স রশিদ সমর্থন দেন। আল কাসসাম ও তার অনুসারীরা জর্ডানের বাদশাহ আবদুল্লাহর বিরুদ্ধে বিদ্রোহ করেছিলেন। ১৯৩৭ সালে তারা জর্ডান ত্যাগ করতে বাধ্য হলে প্রিন্স রশিদ, তার পরিবার ও অনুসারীদের একটি দল সৌদি আরব চলে আসে। রশিদ সেখানে বেশ কয়েকবছর ইবনে সৌদের আতিথেয়তা গ্রহণ করেন।
হুসাইন-ম্যাকমাহন চুক্তি
১৯১৫ সালের জুনে তাইফে হুসাইন ও তার পুত্রদের সাথে আলোচনা অনুষ্ঠিত হয়। এতে হুসাইন বিন আলী বিদ্রোহের বিপক্ষে অবস্থান নেন, ফয়সাল সতর্ক থাকার পরামর্শ দেন এবং আবদুল্লাহ কাজ শুরু করার মত প্রদান করেন ও তার পিতাকে হেনরি ম্যাকমাহন সাথে সহযোগিতা করার জন্য উৎসাহিত করেন। হুসাইন বিন আলি ১৯১৬ সালের জুনে সশস্ত্র বিদ্রোহ শুরুর দিন স্থির করেন এবং কায়রোর ব্রিটিশ হাইকমিশনার স্যার হেনরি ম্যাকমোহনের সাথে আলোচনা শুরু করেন।
সৌদ বিন আবদুল আজিজ
দুইদিক থেকে সৌদকে হারতে হয়। সুয়েজ সংকটের সময় মিশরের পাশে দাড়ানোয় তেল রপ্তানি কমে যায়। অন্যদিকে আইজেনহাওয়ার ডকট্রিন গ্রহণ করায় উদীয়মান আরব জাতীয়তাবাদি ও নাসেরবাদিরা তার বিপক্ষে চলে যায়। নাসেরের উত্থানের কারণে সৌদ চিন্তিত ছিলেন। মিশরে সামরিক অভ্যুত্থানের পর আরব বিশ্ব থেকে রাজতন্ত্র উৎখাতের প্রচারণা শুরু হয়। জর্ডান, ইরাক, কুয়েত, ইয়েমেন, সৌদি আরব ও লিবিয়ায় এসময় রাজতন্ত্র ছিল। সিরিয়ায় রাজা হুসাইন বিন তালালকে ক্ষমতচ্যুত করার পরিকল্পনা করা হলে তিনি সৌদি সরকারের কাছে সাহায্য চান। সৌদি আরবের পক্ষ থেকে আম্মানে বেদুইন সেনা ও পাঁচ লক্ষ স্টারলিং অর্থ পাঠানো হয়। এর ফলশ্রুতিতে জর্ডান ও ইরাক পারস্পরিক নিরাপত্তার জন্য আরব ফেডারেশন নামক ইউনিয়ন গঠন করে। এতে সৌদের সমর্থন ছিল। তিনি জর্ডানের বাদশাহ হুসাইনের ক্ষমতার পক্ষে ছিলেন। একই সময় তিনি ইউনাইটেড আরব রিপাবলিক ভাঙার চেষ্টা করেন। জামাল আবদেল নাসেরকে হত্যা পরিকল্পনার পেছনে তিনি ছিলেন বলে অভিযোগ রয়েছে।
হাফেজ আল-আসাদ
ইউএআরের পতনকালে অনুষ্ঠিত অভ্যুত্থানের পর ১৯৬৬ বাথ পার্টির নেতৃত্বে সিরিয়াতে আরেকটি অভ্যুত্থান হয় যার মাধ্যমে বাথ পার্টি ক্ষমতাসীন দল হিসেবে তাদের পূর্ববর্তী বামপন্থী সহচরদের ঝেড়ে ফেলে। বিমান বাহিনী প্রধান হাফেজ আল-আসাদ নবগঠিত বাথ সরকারের প্রতিরক্ষা মন্ত্রনালয়ের দায়িত্ম প্রাপ্ত হন। মন্ত্রীসভায় গুরুত্বপূর্ণ অবস্থান অর্জনের ফলে হাফেজ সরকারের শীর্ষ নীতিনির্ধারকদের একজন হয়ে উঠেন। এতদসত্ত্বেও বাথ সরকারের নীতিনির্ধারণী পর্যায়ে অস্থিরতা লক্ষ্য করা গিয়েছিল কারণ অপেক্ষাকৃত বেশি শক্তিশালী কট্টর বাথ নেতারা খুব দ্রুত সামাজিক সংস্কার ও আগ্রাসী বৈদেশিক নীতির পক্ষপাতী ছিলেন। এ জাতীয় নীতিমালার ক্ষেত্রে বাথ পার্টির সাধারণ নেতৃবৃন্দের মধ্যে ঐকমত্য্য গড়ে উঠেনি। এছাড়া ১৯৬৭ সাল ছয় দিনের যুদ্ধে সিরিয়ার অবদান অনেকটাই ব্যার্থতার পরিচায়ক ছিল। বিশেষ করে ফিলিস্তিন-জর্ডান ব্ল্যাক সেপ্টেম্বর যুদ্ধে বাথ প্রশাসনের ভূমিকা সাধারণ সিরীয় জনমতের প্রতিফলন ছিলনা। সরকারের প্রতি সাধারণের এই ক্ষোভ যতটা না প্রতিরক্ষা নীতিনির্ধারকদের উপর নির্দিষ্ট হয়েছিল, তার চেয়ে অনেক বেশি প্রকাশিত হয়েছিল রাষ্ট্রপতি নুরুদ্দীন আল-আতাসি ও বাথ পার্টির মহাসচিব সালাহ জাদিদের উপর। এর ফলে সরকারের প্রতিরক্ষা নীতিনির্ধারকগণ যেমন হাফেজ আল-আসাদ, মুস্তাফা ত’লাস সহ সশস্ত্র বাহিনীতে তাদের অনুসারীদের জনপ্রিয়তায় কোন ভাটা তো পড়েইনি বরং সাধারণের মাঝে এই ধারণা সৃষ্টি হয়েছিল যে কেন্দ্রীয় প্রশাসনের সিদ্ধান্তহীনতার কারণেই সশস্ত্র বাহিনী ইসরায়েলের বিরুদ্ধে যুদ্ধে কার্যকর ভূমিকা পালন করতে পারে নি। পরিস্থিতি বিচার করে ১৯৭০ সালে রাষ্ট্রপতি আল-আতাসি হাফেজ ও ত’লাসকে ডেকে সকল সরকারি ও সামরিক দায়িত্ম থেকে অব্যাহতি দানের নির্দেশ দেন। কিন্তু পরিস্থিতি তখন কোন ভাবেই আর কেন্দ্রীয় প্রশাসনের আয়ত্তে ছিলনা। তাই সরে দাড়াবার নির্দেশ পাবার পরপর হাফেজ আল-আসাদ ও মুস্তাফা ত’লাস বাথ পার্টির অভ্যন্তরে একটি অভ্যুত্থান ঘটান যার দ্বারা রাষ্ট্রপতি আল-আতাসি, বাথ মহাসচিব সালাহ জাদিদ সহযোগী সমেত কারান্তরীণ হন। এই অভ্যুত্থানটিকে সাধারণ সিরীয়রা স্বাগত জানিয়েছিল যা সিরিয়ার সংশোধনী বিপ্লব (কারেক্টিভ রেভোল্যুশান) নামে খ্যাত হয়।
সংযুক্ত আরব আমিরাতের ইতিহাস
২০১১ সালে, মধ্যপ্রাচ্যে বেশ কিছু গণতন্ত্রপন্থী কিছু অভ্যুত্থান দেখা যায়, যা কিনা আরব স্প্রিং নামেই বেশি পরিচিত। আরব আমিরাতে এইসকল অস্থিরতা কিছু কমই লক্ষ্য করা গেছে, তবে এখানেও একটা বড়রকম ঘটনা ঘটে যাতে রাষ্ট্রপতি, শেখ খলিফা, উপ-রাষ্ট্রপতি শেখ মুহাম্মদ বিন রশিদ আল মাকতুম, এবং আবু ধাবির ক্রাউন প্রিন্স (এবং শেখ খলিফার সম্ভাব্য উত্তরাধিকারী), শেখ মুহাম্মদ বিন জায়েদ আল নাহ্‌ইয়ানকে অপমান করবার জন্য পাঁচজন গণতন্ত্রপন্থী কর্মীকে গ্রেপ্তার করা হয়। আমিরাতের এই পাঁচজনের (UAE Five) বিচার চলাকালীন এটি আন্তর্জাতিক প্রচার কাড়ে এবং বেশ কিছু মানবাধিকার সংগঠন এর প্রতিবাদ করতে থাকে; এর মধ্যে অ্যামনেস্টি ইন্টারন্যাশানাল এই পাঁচজন ব্যক্তিকে প্রিজনার্স অফ কনসায়েন্স বা বিবেকী বন্দী নামে অভিহিত করে। বিবাদীগণ ২০১১ সালের ২৭শে নভেম্বর দোষী সাব্যস্ত হন এবং তাদের দুই থেকে তিন বছরের জেল হেফাজতে রাখবার নির্দেশ দেওয়া হয়। যদিও শেখ খলিফার নির্দেশে পরেরদিন কোনরকম ব্যাখ্যা ছাড়াই ঐ পাঁচজনকে মুক্তি দেওয়া হয়।
হুসাইন বিন আলি, মক্কার শরিফ
সাইয়্যিদ হুসাইন বিন আলী (১৮৫৪ - ৪ জুন, ১৯৩১)(আরবি حسین بن علی) ১৯০৮ সাল থেকে ১৯১৭ সাল পর্যন্ত মক্কার শরীফ ও আমির ছিলেন। পরবর্তীতে নিজেকে মক্কার বাদশাহ ঘোষণা করার পর তিনি আন্তর্জাতিক সমর্থন পান। প্রথম বিশ্বযুদ্ধ চলাকালীন সময়ে ১৯১৬ সালে তিনি উসমানীয় সাম্রাজ্যের বিরুদ্ধে আরব বিদ্রোহের সূচনা করেন। ১৯২৪ সালে উসমানীয় খিলাফত বিলুপ্ত হলে তিনি নিজেকে মুসলিমদের খলিফা ঘোষণা করেন। ১৯২৪ সাল পর্যন্ত তিনি হেজাজে শাসনক্ষমতায় অধিষ্ঠিত ছিলেন। আবদুল আজিজ ইবনে সৌদের কাছে পরাজিত হওয়ার পর তিনি তার রাজত্ব ও অন্যান্য জাগতিক উপাধি তার জ্যেষ্ঠ পুত্র আলীকে প্রদান করেন।
১৯৬৩ সিরিয়ান অভ্যুত্থান
এই পরিস্থিতিতে বাথিজম নামক আদর্শ সামনে আসে। ১৯৪০ এর দশকে মিশেল আফলাক ও সালাহউদ্দিন আল-বিতার আরব বাথ মুভমেন্ট গঠন করেন। এছাড়াও জাকি আল-আরসুজি, ওয়াহিব আল-গানিম ও জালাল আল-সাইয়িদ বাথিস্ট আন্দোলনের প্রথমদিকে গুরুত্বপূর্ণ ভূমিকা পালন করেছিলেন। আকরাম আল-হাওরানি ১৯৫৩ খ্রিষ্টাব্দে আরব সোশ্যালিস্ট পার্টি গঠন করেন। আরব সোশ্যালিস্ট পার্টি ও আরব বাথ পার্টির যুক্তকরণের মাধ্যমে বাথ পার্টি গঠিত হয়। ১৯৪৭ খ্রিষ্টাব্দে আরব বাথ পার্টি গঠনের প্রতিষ্ঠাকালীন কংগ্রেসের ১৫০ জন প্রতিনিধির মধ্যে অধিকাংশ ছিলেন মধ্যবিত্ত শ্রেণী থেকে আগত পেশাজীবী বা বুদ্ধিজীবী। ১৯৫০ এর দশক নাগাদ শহুরে মধ্যবিত্তের সমর্থন আদায়ে পার্টি সফল হয়। তবে বাথ পার্টি সম্পূর্ণ মধ্যবিত্ত শ্রেণী নিয়ে গঠিত ছিল না। একেবারে শুরু থেকে সদস্য সংগ্রহ ও দলের নতুন সংগঠন তৈরীর জন্য দলের সদস্যদের প্রত্যন্ত অঞ্চলে পাঠানো হত। ১৯৫৬ খ্রিষ্টাব্দে বাথ পার্টি সিরিয়ায় প্রথমবার শ্রমিকদের প্রতিবাদ সমাবেশ করে। বাথ পার্টির শক্তিশালী থাকাকালীন সময়ে সমাজের সব স্তর থেকে সদস্য সংগ্রহের সিদ্ধান্তের কারণে দলের ভেতর গোষ্ঠীতন্ত্র ও অন্যান্য অসুবিধা দেখা দেয়। দলের নেতাদের তাই গণতান্ত্রিক পন্থার দিকে ঝুকতে হয়।
মক্কার যুদ্ধ (১৯১৬)
১৯১৬ সালের জুনের দিকে অধিকাংশ উসমানীয় সেনা তাইফ গমন করে। হেজাজের গভর্নর গালিব পাশা এখানে অবস্থান করছিলেন। মক্কার প্রতিরক্ষার জন্য মাত্র ১,০০০ জন সৈনিক অবশিষ্ট ছিল। হুসাইন বিন আলী যখন বিদ্রোহের সূচনা চিহ্নিত করে হাশেমি প্রাসাদের জানালা দিয়ে শূণ্যে গুলি ছুড়েন তখন অধিকাংশ সৈনিক ব্যারাকে ঘুমন্ত ছিল। শব্দ শুনে তার ৫০০০ সমর্থক মক্কাকে পর্যবেক্ষণকারী তিনটি দুর্গ ও জেদ্দা সড়কের পাশে অবস্থিত জিরওয়াল ব্যারাকে তুর্কি বাহিনীর উপর গুলি ছুড়তে শুরু করে। এই আক্রমণ অতর্কিতে সংঘটিত হয় এবং দায়িত্বরত তুর্কি কমান্ডিং অফিসার এটিকে বিদ্রোহের সূচনা বুঝতে ব্যর্থ হন। শরিফ ও উসমানীয় ব্যানারগুলো একই রঙের হওয়ায় তুর্কি কমান্ডার পার্থক্য ধরতে পারেননি। তিনি পরিস্থিতির ব্যাপারে শরিফ হুসাইনকে ফোন করেন। হুসাইন তাকে কারণ জানান ও তুর্কি কমান্ডারকে আত্মসমর্পণ করতে বলেন। কমান্ডার এ দাবি প্রত্যাখ্যান করেন। এরপর যুদ্ধ শুরু হয়। পরের দিন বনু হাশিম বাহিনী মসজিদুল হারামের পার্শ্ববর্তী সাফা কোণে বাশ-কারাকলের দিকে অগ্রসর হয় ও তা দখল করে। তৃতীয় দিন উসমানীয় গভর্নর ও ডেপুটি গভর্নরের অফিস দখল করা হয়। বন্দী ডেপুটি গভর্নর অবশিষ্ট তুর্কি সৈনিকদেরকে আত্মসমর্পণ করতে আদেশ দেন। সৈনিকরা তা প্রত্যাখ্যান করে।
আসাদ আলী (মুক্তিযোদ্ধা)
আসাদ আলী ইপিআরে চাকরি করতেন। ১৯৭১ সালে যশোর সেক্টরের ৪ নম্বর উইংয়ের অধীনে যাদবপুরে কর্মরত ছিলেন। মুক্তিযুদ্ধ শুরু হলে ২৭ মার্চ যাদবপুর ক্যাম্পে পাকিস্তানি ক্যাপ্টেন সাদেক খান এসে তাঁদের অস্ত্র জমা দিতে বলে। তখন তাঁরা বিদ্রোহ করে ঝাঁপিয়ে পড়েন যুদ্ধে। সেদিন ক্যাপ্টেন সাদেক ও তার দলবল তাঁদের হাতে মারা পড়ে। এরপর বিভিন্ন স্থানে তাঁরা পাকিস্তান সেনাবাহিনীর বিরুদ্ধে যুদ্ধ করেন। প্রতিরোধযুদ্ধে তাঁর ভূমিকা ছিল গুরুত্বপূর্ণ।
আবদুর রহিম আলহাজ মুহাম্মদ
১৯৩৬ সালের এপ্রিলে সাধারণ ধর্মঘটের মাধ্যমে বিদ্রোহ শুরু হয়। প্রথমে নাবলুসে ধর্মঘট হয়। পরে তুলকারেমসহ ফিলিস্তিনের অন্যান্য শহরে তা ছড়িয়ে পড়ে। আলহাজ মুহাম্মদ তুলকারেমে কার্যক্রম সংগঠনের জন্য সহায়তা করেছিলেন। সেই বছরের গ্রীষ্ম নাগাদ ফিলিস্তিনি আরব মিলিশিয়ারা বিদ্রোহে সক্রিয় নেতৃত্ব নিতে শুরু করে। এই মিলিশিয়াদের মধ্যে আলহাজ মুহাম্মদের বাহিনীও ছিল। তিনি তার সামাজিক যোগাযোগ এবং গোত্রীয় রাজনীতির ব্যবস্থাকে এক্ষেত্রে কাজে লাগিয়েছেন। ব্রিটিশদের বিরুদ্ধে প্রতিরোধের ভিত্তি মজবুত করার জন্য প্রধান শহরগুলোর মধ্যবিত্ত শ্রেণী, বিশেষত শিক্ষিতদের এবং গোত্রীয় জ্যেষ্ঠ ব্যক্তিদের সাথে তিনি মিত্রতা গড়তে সচেষ্ট ছিলেন। ব্রিটিশদের ফাকি দেয়ার জন্য তিনি বড় আকারের বাহিনীর নেতৃত্ব দিতেন না। এর বদলে তিনি "'ফাসাইল" নামক ক্ষুদ্র ক্ষুদ্র যোদ্ধাবাহিনী গঠন করেন। তারা সাধারণত রাত্রিকালীন সময়ে নির্দিষ্ট লক্ষ্যবস্তুতে আক্রমণ করত।
সৌদি আরবের ইতিহাস
প্রথম সৌদি রাষ্ট্র রিয়াদের কাছাকাছি এলাকায় ১৭৪৪ সালে প্রতিষ্ঠিত হয়েছিল। বর্তমান সময়ে সৌদি আরবের নিয়ন্ত্রিত আশেপাশের অধিকাংশ অঞ্চল ১৭৮৬ থেকে ১৮১৬ এর মধ্যবর্তী সময়ের মধ্যে জয় করা হয়েছিল। এতে মক্কা এবং মদিনাও অন্তর্ভুক্ত। সৌদিদের ক্রমবর্ধমান ক্ষমতার বিষয়ে চিন্তা করে উসমানীয় সুলতান মোস্তফা ৪র্থ তার ভাইসরয় মুহাম্মদ আলি পাশাকে মিশর এলাকা পুনরুদ্ধার করতে নির্দেশ দেন। আলী তার পুত্র তুষুন পাশা এবং ইবরাহিম পাশাকে পেরণ করেন, যিনি ১৮১৮ সালে সৌদি বাহিনীকে প্রমাথী করেন এবং আল সৌদের শক্তিকে ধ্বংস করেছিল।
দ্রুজ
আলহাকিম নিখোঁজ হওয়ার পরে তার অপ্রাপ্তবয়স্ক পুত্র সন্তান আলী আজ-জহির সিংহাসনে উপবেশন করলে ফাতিমিয় খিলাফাতের সমর্থনে চলমান দ্রুজ মুভমেন্ট আজ-জহিরকে খলিফা হিসেবে মেনে নেয় কিন্তু হামজাকে ইমাম (নেতা) হিসেবে অনুসরণ করা শুরু করে। নাবালক খলিফার অভিভাবক সিত্তাল-মুলক ১০২১ সালে সেনাবাহিনীকে এই আন্দোলনকে ধ্বংস করার নির্দেশ দেন। একই সময়ে হামজা বিন আলী বাহা আদ-দ্বীন আস-সামুকি কে ইউনিটারিয়ান মুভমেন্টের নেতৃত্ব প্রদান করেন।
পরবর্তী সাত বছর দ্রুজ অনুসারীগণ চরম নির্যাতন, নিপীড়ন, হত্যার শিকার হন। নতুন খলিফা জহির এই বিশ্বাসকে মুছে ফেলতে চেয়েছেন। এটা ছিলো ফাতিমিয় সাম্রাজ্যে ক্ষমতার যুদ্ধের ফলাফল। কারণ দ্রুজ অনুসারীগণ আলী আজ-জহিরকে তাদের ইমাম হিসেবে মেনে নিতে অস্বীকৃতি জানায়। অনেক গুপ্তচর বিশেষ করে আদ-দারাজীর অনুসারীগণ ইউনিটারিয়ান আন্দোলনে সম্পৃক্ত হয়। গুপ্তচরগণ মূলত বিভিন্ন ঝামেলার সৃষ্টি করে দ্রুজ মতবাদের সম্মানহানীর চেষ্টা করতো। নতুন খলিফা এরই সূত্রধরে দ্রুজ সম্প্রদায়ের উপর সেনা লেলিয়ে দেন। এন্তিওখ থেকে আলেক্সান্দ্রিয়া পর্যন্ত ফাতিমিয় সেনাবাহিনীর হাতে প্রায় দশহাজার দ্রুজ অনুসারী নিহত হয়। বৃহত্তম হত্যাযজ্ঞ সংঘটিত হয় এন্তিওখে। সেখানে ৫০০০ দ্রুজ ধর্মীয় নেতাকে হত্যা করা হয়। এর ফলে দ্রুজ অনুসারীগণ আত্মগোপন করে। যারা ধরা পড়তো তাদেরকে বলপূর্বক ধর্মত্যাগে বাধ্য করা হত অথবা হত্যা করা হত। দক্ষিণ লেবানন এবং সিরিয়াতে কিছু দ্রুজ টিকে থাকতে সমর্থ হয়। আজ-জজিহের মৃত্যুর দুই বছর পরে ১০৩৮ সালে দ্রুজ আন্দোলন আবার মাথাচাড়া দিয়ে ওঠে।
আরব বসন্ত
তিউনিসিয়ায় জেসমিন বিপ্লবের ফলে ১৪ জানুয়ারি শাসক জেন এল আবেদিন বেন আলির পতন ঘটে এবং তিনি সৌদি আরবে পালিয়ে যান। ২৫ জানুয়ারি থেকে মিশরে বিদ্রোহ শুরু হয় এবং ১৮ দিনব্যাপী বিদ্রোহের পরে ৩০ বছর ধরে শাসন করা প্রেসিডেন্ট মুবারক ১১ ফেব্রুয়ারি পদত্যাগ করেন। একই সাথে জর্ডানের বাদশাহ আব্দুল্লাহ নতুন প্রধানমন্ত্রীর নাম ঘোষণা করেন; ইয়েমেনের রাষ্ট্রপতি আলি আব্দুল্লাহ সালেহ ঘোষণা দেন যে তিনি ২০১৩ সালের পর আর রাষ্ট্রপতি থাকবেন না যা তখন ৩৫ বছরের শাসন হবে। ২০ অক্টোবর লড়াইয়ে নিহত হন লিবিয়ার শাসক মুয়াম্মার গাদ্দাফি। অবসান ঘটে গাদ্দাফির ৪২ বছরের শাসনামলের। সুদানের রাষ্ট্রপতি আলি আব্দুল্লাহ সালেহ ঘোষণা দেন তিনি ২০১৫ এর পর নির্বাচনে অংশ নেবেন না ।
ঊনসত্তরের গণঅভ্যুত্থান
আটষট্টির ছাত্র অসন্তোষ গণআন্দোলনে রূপান্তরিত হয় মওলানা আবদুল হামিদ খান ভাসানী ঘোষিত গভর্নর হাউস ঘেরাও ও পরবর্তী দিনগুলোর কর্মসূচির মাধ্যমে। ৬ ডিসেম্বর ‘জুলুম প্রতিরোধ দিবস’ পালনের জন্য মওলানা ভাসানীর নেতৃত্বাধীন ন্যাশনাল আওয়ামী পার্টি (ন্যাপ), তোয়াহার নেতৃত্বাধীন পূর্ব পাকিস্তান শ্রমিক ফেডারেশন এবং আবদুল হকের নেতৃত্বাধীন পূর্ব পাকিস্তান কৃষক সমিতি যৌথ কর্মসূচির অংশ হিসেবে পল্টন ময়দানে এক জনসভার আয়োজন করে। জনসভার পর একটি বিরাট মিছিল গভর্নর হাউস ঘেরাও করে। সেখানে জনতার সাথে পুলিশের সংঘর্ষের সূত্র ধরে মওলানা ভাসানী পরদিন ঢাকা শহরে হরতাল আহবান করেন। ৮ ডিসেম্বর ভাসানী ও মোজাফফর আহমেদের নেতৃত্বাধীন দুই ন্যাপ, আওয়ামী লীগ, পিপল্স পার্টি, নেজামে ইসলাম, জামায়াতে ইসলামসহ প্রধান বিরোধী দলসমূহের ডাকে গোটা পূর্ববাংলায় হরতাল পালিত হয়। ১০ ডিসেম্বর ৬ দফাপন্থি আওয়ামী লীগ আহুত ‘নির্যাতন প্রতিরোধ দিবস’ পালিত হয়। ১৪ ডিসেম্বরে ভাসানী ন্যাপের পক্ষ থেকে ঘোষণা করা হয় ঘেরাও আন্দোলনের কর্মসূচি। সে অনুযায়ী ২৯ ডিসেম্বর পাবনার ডিসির বাড়ি ঘেরাও করার মাধ্যমে ঘেরাও আন্দোলনের সূচনা ঘটে। ১৯৬৯ সালের ৪ জানুয়ারি পূর্ব পাকিস্তান ছাত্র ইউনিয়ন (মেনন গ্রুপ), পূর্ব পাকিস্তান ছাত্রলীগ ও পূর্ব পাকিস্তান ছাত্র ইউনিয়ন (মতিয়া গ্রুপ)-এর নেতৃবৃন্দ ‘ছাত্র সংগ্রাম কমিটি’ গঠন করে এবং তাদের ১১ দফা কর্মসূচি ঘোষণা করে। ১১ দফার মধ্যে ১৯৬৬ সালে শেখ মুজিবুর রহমান ঘোষিত আঞ্চলিক স্বায়ত্তশাসন সম্পর্কিত ৬ দফার সাথে ছাত্র সমস্যাকেন্দ্রিক দাবি দাওয়ার পাশাপাশি কৃষক ও শ্রমিকদের স্বার্থ সংক্রান্ত দাবিসমূহ অন্তর্ভুক্ত করা হয়। বস্ত্তত ১১ দফা কর্মসূচীর মাধ্যমে ছাত্র নেতৃবৃন্দ যে পদক্ষেপ গ্রহণ করেন তা ছিল অত্যন্ত সময়োপযোগী এবং এ কর্মসূচিকে কেন্দ্র করেই গুরুত্বপূর্ণ বিরোধী দলগুলোর মধ্যে একটি আন্দোলনগত ঐক্য প্রতিষ্ঠিত হয়। তাছাড়া এসময় থেকেই শেখ মুজিবের মুক্তি ও আগরতলা ষড়যন্ত্র মামলা প্রত্যাহারের বিষয়টি প্রাধান্য পেতে শুরু করে। ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু)-সহ ছাত্র সংগ্রাম কমিটির পূর্ব বাংলার বিভিন্ন পর্যায়ের নেতৃবৃন্দ ঊনসত্তরে অত্যন্ত গুরুত্বপূর্ণ ভূমিকা পালন করেন।
আল-হাশিম
আল-হাশিম (, "al-Hāshimīyūn") হল হেজাজ (১৯১৬-১৯২৫), ইরাক (১৯২১-১৯৫৮) এবং জর্ডানের (১৯২১-বর্তমান) শাসক রাজবংশ। এই পরিবার হাসান ইবনে আলির বংশধর। ১০ম শতাব্দী থেকে শুরু করে ১৯২৪ সালে আল সৌদ কর্তৃক হেজাজ বিজিত হওয়ার পূর্ব পর্যন্ত তারা নিরবচ্ছিন্নভাবে মক্কা শাসন করেছে। মুহাম্মাদ (সা) এর প্রপিতামহ হাশিম ইবনে আবদ মানাফ এই পরিবারের প্রথম পূর্বপুরুষ এবং তার নামানুসারে আল-হাশিম নামের উদ্ভব। বর্তমান রাজবংশটি হুসাইন বিন আলি প্রতিষ্ঠা করেছেন। ১৯০৮ সালে খলিফা দ্বিতীয় আবদুল হামিদ তাকে মক্কার আমির ও শরিফ নিযুক্ত করেন। ১৯১৬ সালে হুসাইন নিজেকে আরবের বাদশাহ ঘোষণা দেন এবং উসমানীয়দের বিরুদ্ধে আরব বিদ্রোহের সূচনা করেন। ১৯২১ সালে তার পুত্র আবদুল্লাহ ও ফয়সাল যথাক্রমে জর্ডান ও ইরাকের সিংহাসনে বসেন।
আবদুর রহিম আলহাজ মুহাম্মদ
মতপার্থক্য দূর করার জন্য বিদ্রোহী নেতারা ১৯৩৮ সালের সেপ্টেম্বরে দাইর গাসানাতে একটি বৈঠকে বসেন। এখানে ফিলিস্তিনে আরব বিদ্রোহের জন্য একটি দপ্তর স্থাপিত হয়। এর অন্য দুইজন কমান্ডার ছিলেন উচ্চ গ্যালিলি অঞ্চলের আবু ইবরাহিম আল-কবির এবং হাইফা-ওয়াদি আরা অঞ্চলের ইউসুফ আবু দুররা বৈঠকের সংবাদ পাওয়ার ব্রিটিশ সেনাবাহিনী বোমারু বিমানের সহায়তা নিয়ে কমান্ডারদের গ্রেপ্তার বা বন্দী করার জন্য দাইর গাসানাতে অভিযান চালায়। এখানে সংঘটিত লড়াইয়ে খ্যাতনামা কমান্ডার মুহাম্মদ আল-সালিহ (আবু খালিদ নামে পরিচিত ছিলেন) মারা যান। কেন্দ্রীয় কমিটির সামরিক শাখা হিসেবে কাজ করা স্থাপিত দপ্তরের উদ্দেশ্য ছিল। তবে আলহাজ মুহাম্মদ ও আবদুল রাজিকের মধ্যে প্রতিদ্বন্দ্ব্বিতা চলতে থাকে ফলে তা দপ্তরের কার্যক্রমের উপর প্রভাব ফেলে।
হুসাইন-ম্যাকমাহন চুক্তি
১৯১৪ সালে ইস্তানবুল থেকে ফেরার সময় ফয়সাল বিন হুসাইন তার পিতা হুসাইন বিন আলীকে ক্ষমতাচ্যুত করা হবে এমন সংবাদ পান। এরপর তিনি গোপন আরব সংগঠন আল-ফাতাত ও আল-আহাদের সাথে আলাপ পুনরায় শুরু করার জন্য দামেস্ক যান। এসময় ফয়সান তাদের বিপ্লবী আন্দোলনে যুক্ত হন। এসময় তাকে “দামেস্ক প্রটোকল” নামক নথি প্রদর্শন করা হয়। এতে উল্লেখ ছিল যে আরবরা যুক্তরাজ্যের অনুকূলে বিদ্রোহ করলে যুক্তরাজ্য আরব স্বাধীনতায় সমর্থন দেবে এবং আরব অঞ্চলের সীমানা তুরস্কের দক্ষিণ সীমানায় তোরোস পর্বতমালার কাছে ৩৭তম সমান্তরাল থেকে পূর্বে পারস্য ও পারস্য উপসাগর পশ্চিমে ভূমধ্যসাগর ও দক্ষিণে আরব সাগর নিয়ে গঠিত হবে।
আল-হাদি
তার স্বল্পকালীন শাসনে বেশ কিছু সামরিক সংঘাত ঘটে। হুসাইন ইবনে আলি ইবনে হাসান মদিনায় নিজেকে খলিফা ঘোষণা করলে বিদ্রোহ সৃষ্টি হয়। আল হাদি বিদ্রোহ দমন করেন। হুসাইন ইবনে আলি ইবনে হাসানসহ তার অনেক অনুসারীকে হত্যা করা হয়। তবে তার এক ভাই ইদ্রিস বিন আবদুল্লাহ পালিয়ে যান। মিশরীয় ডাক কর্মকর্তা ওয়াদিহ তাকে সাহায্য করেন। এবং মরক্কো পৌছে তিনি সেখানে ইদ্রিসি রাষ্ট্রের সূচনা করেন। আল হাদি একটি খারিজি বিদ্রোহও দমন করেন। তাছাড়া তাকে বাইজেন্টাইন আক্রমণও প্রতিহত করতে হয়। বাইজেন্টাইনরা পিছু হটতে বাধ্য হয় এবং আব্বাসীয়রা তাদের কাছ থেকে কিছু অংশ অধিকার করতে সক্ষম হয়।
হাসান সালামা
ফিলিস্তিনে আরব বিদ্রোহের পর হাসান লেবানন ও সিরিয়া যান এবং ইরাকে জেরুজালেমের মুফতি মুহাম্মদ আমিন আল-হুসাইনির সাথে যোগ দেন। ইরাকে তিনি সামরিক কলেজে ট্যাঙ্ক কমান্ডারের কোর্সে অংশ নেন। তিনি রশিদ আলি আল-কাইলানিকে সমর্থন দেন এবং ১৬৫জন ফিলিস্তিনি যোদ্ধার একটি দলকে নেতৃত্ব দেন। তিনি রশিদ আলির অভ্যুত্থান এবং ইঙ্গ-ইরাকি যুদ্ধে অংশ নিয়েছিলেন।  "Israel/Palestine and the Politics of a Two-State Solution" by Thomas G. Mitchell, (London: McFarland & Co., Inc.; 2013) p. 136 ১৯৪১ সালে অক্ষশক্তিপন্থি রশিদ আলির সরকারকে ব্রিটিশরা ক্ষমতাচ্যুত করে। অ্যাডলফ হিটলার ও মুফতি আল-হুসাইনির বৈঠকের সময় মুফতি সামরিক প্রশিক্ষণের জন্য হাসান সালামা ও অন্যান্য আরব যোদ্ধাদের জার্মানি নিয়ে আসতে সক্ষম হন। হাসান জার্মানদের কাছে প্যারাট্রুপার হিসেবে প্রশিক্ষণ নেন।
হুসাইন বিন আলি, মক্কার শরিফ
১৯১৬ সালের আগে হুসাইন বিন আলী আরব জাতীয়তাবাদে উদ্বুদ্ধ ছিলেন বলে প্রমাণ পাওয়া না গেলেও উসমানীয় সাম্রাজ্যে তুর্কি জাতীয়তাবাদ যা ১৯০৮ সালের তরুণ তুর্কি বিপ্লবের সময় সর্বোচ্চ সীমায় পৌছায়, তা হাশিমীদেরকে অসন্তুষ্ট করে এবং ফলশ্রুতিতে উসমানীয় বিপ্লবীদের সাথে তাদের দ্বন্দ্বের সূচনা হয়। প্রথম বিশ্বযুদ্ধের প্রাক্কালে হুসাইন উসমানীয়দের সাথে মিত্রতা বজায় রাখলেও তার পুত্র আবদুল্লাহর পরামর্শে গোপনে ব্রিটিশদের সাথে আলোচনা চালিয়ে যান। আবদুল্লাহ ১৯১৪ সালে উসমানীয় সংসদে দায়িত্ব পালন করেন এবং বিশ্বাস করতেন যে ক্রমান্বয়ে জাতীয়তাবাদী হয়ে উঠা উসমানীয় প্রশাসন থেকে আলাদা হওয়া উচিত। উসমানীয় সরকার যুদ্ধ শেষে হুসাইনকে পদচ্যুত করার পরিকল্পনা করে যা হাশিমী-ব্রিটিশ মিত্রতাকে পোক্ত করে তোলে। ব্রিটিশ যুদ্ধমন্ত্রী লর্ড কিচনার মিত্রশক্তিকে সাহায্য করার জন্য তাকে অনুরোধ করেন। ১৯১৫ সালে হুসাইন এই সুযোগ গ্রহণ করেন এবং হেজাজ ও পার্শ্ববর্তী অন্যান্য এলাকা নিয়ে একটি আরব জাতি সেই সাথে আরব খিলাফতের দাবি তোলেন। ব্রিটিশ হাইকমিশনার হেনরি ম্যাকমাহন তা গ্রহণ করেন এবং নিশ্চিত করেন যে সাহায্যের জন্য কুয়েত, এডেন ও সিরিয়ার উপকূলে রাজকীয় গুরুত্বপূর্ণ অঞ্চল ব্যতিত মিশর থেকে পারস্য পর্যন্ত আরব সাম্রাজ্য প্রদানের মাধ্যমে তাকে পুরষ্কৃত করা হবে। কিন্তু দীর্ঘ আলোচনার পর দুই পক্ষ স্পষ্ট শর্তে পৌছতে সক্ষম না হওয়ায় (যার মধ্যে ফিলিস্তিন বিষয়টিও ছিল) হুসাইন অধৈর্য হয়ে পড়েন এবং ১৯১৬ সালে আরব বিদ্রোহের সূচনা করেন।
সিফফিনের যুদ্ধ
যদিও প্রথম দিন থেকেই হযরত আলী (রাঃ) বুঝতে পেরেছিলেন যে যুদ্ধ অবশ্যই হবে তবু ওজর নিঃশেষ করার প্রয়োজনে জামালের যুদ্ধ শেষে কুফায় ফিরে এসে ৩৬ হিজরি ১২ রজব সোমবার তিনি জারির ইবনে আব্দিল্লাহ আল-বাজালিকে একটা পত্রসহ মুয়াবিয়ার কাছে সিরিয়া প্রেরণ করেছিলেন। পত্রে তিনি লিখেছিলেন যে, মুজাহির ও আনসার তাঁর বায়াত গ্রহণ করেছে এবং হযরত মুয়াবিয়া (রাঃ)যেন বায়াত গ্রহণ করে হযরত উসমান (রাঃ) হত্যার মামলা পেশ করে, যাতে তিনি কুরআন ও সুন্নাহ অনুযায়ী রায় প্রদান করতে পারেন। 
জারির কাছে বিস্তারিত জানতে পেরে হযরত আলী (রাঃ) খুব দুঃখ পেয়েছিলেন এবং মালিক ইবনে হাবিব আল- ইয়ারবুইকে নুখায়লাহ উপত্যকায় সৈন্য সমাবেশ করার আদেশ দিলেন। ফলে কুফার উপকণ্ঠে প্রায় আশি হাজার লোক জড়ো হয়েছিলো। প্রথমে হযরত আলী (রাঃ) জিয়াদ ইবনে নদর আল-হারিছির নেতৃত্বে আট হাজারের একটা শক্তিশালী রক্ষীবাহিনী এবং সুরায়হ ইবনে আল- হারিছির নেতৃত্বে অন্য একটা চার হাজারের শক্তিশালী বাহিনী সিরিয়া আভিমুখে প্রেরণ করলেন। অবশিষ্ট সৈনবাহিনির নেতৃত্ব নিজে গ্রহণ করে ৫ শাওয়াল বুধবার হযরত আলী (রাঃ) সিরিয়া অভিমুখে যাত্রা করলেন। কুফার সীমান্ত অতিক্রম করে তিনি যোহর সালাত আদায় করলেন এবং তারপর দায়র আবু মুসা, নাহর, নারস, কুব্বাত কুব্বিন, বাবিল, দায়র কাব, কারবালা, সাবাত, বাহুরা সিনি, আল-আনবার ও আর জাযিরাহ স্থানে বিশ্রাম গ্রহণ করে আর-রিক্কায় উপনীত হলেন। এখানকার জনগণ উসমানের পক্ষে ছিল এবং এখনেই ইবনে মাখতামাহ আল আসাদি তার আটশত লোকসহ তাঁবু খাটিয়েছিল। এসব লোক হযরত আলী (রাঃ) পক্ষ ত্যাগ করে মুয়াবিয়ার সাথে যোগ দেয়ার জন্য কুফা থেকে বেরিয়ে এসেছিল। যখন তারা হযরত আলী (রাঃ) এর বাহিনী দেখতে পেল তখন তারা ফরাত নদীর ওপরের সেতু খুলে ফেললো যাতে তিনি নদী পার হতে না পারেন। কিন্তু মালিক ইবনে হারিছ আল- আশতারের ধমকে তারা ভীত হয়ে গেল এবং উভয়ের মধ্যে আলাপ আলোচনার পর সেতু জোড়া লাগিয়ে দিল এবং হযরত আলী (রাঃ) তাঁর সৈনবাহিনি নিয়ে নদী পার হয়ে গেলেন। নদীর অপর পারে যেয়ে দেখতে পেলেন জিয়াদ ও সুরায়হ সেখানে অপেক্ষা করছে। তারা হযরত আলী (রাঃ) কে তারা জানালো ফরাত অভিমুখে মুয়াবিয়ার এক বিশাল বাহিনী আসছে, আমাদের দ্বারা তাদের গতিরোধ করা সম্ভব হবে না এই কারনে আমরা হযরত আলী (রাঃ) এর জন্য অপেক্ষা করছিলাম। তাদের থেমে থাকার ওজর হযরত আলী (রাঃ) গ্রহণ করলেন এবং অগ্রবর্তী হওয়ার আদেশ দিলেন। যখন তারা সুর-আর-রুম নামক স্থানে গিয়ে দেখতে পেল, আবু আল-আওয়ার আস-সুলামি সেখানে সৈন্য সহ অবস্থান করছে। হযরত আলী (রাঃ) মালিক ইবনে হারিছ আল-আশতার কে সেনাপতি করে সেখানে পাঠালেন এবং নির্দেশ দিলেন যে, যত দূর সম্ভব যুদ্ধ এড়িয়ে তাদেরকে যেন প্রকৃত আবস্থা বুঝিয়ে বলা হয় এবং উপদেশের মাধ্যমে মনোভাব পরিশুদ্ধ করার চেষ্টা করা হয়। মালিক ইবনে হারিছ আল-আশতার তাদের কাছ থেকে অল্প দূরে ক্যাম্প করলেন। কিন্তু তিনি যুদ্ধের কোন ভাব দেখালেন না। অপর দিকের অবস্থা থমথমে ছিল, যে কোন সময় যুদ্ধ শুরু করার তারা উন্মুক্ত অসি হাতে অপেক্ষা করছিলো। আবু আল-আওয়াল হঠাৎ করে রাতের বেলা আক্রমণ করে বসলো এবং সামান্য যুদ্ধের পর পালিয়ে গেল। পরদিন হযরত আলী (রাঃ) সসৈন্যে সেখাপৌছে সিফফিন অভিমুখে যাত্রা করলেন। হযরত মুয়াবিয়া (রাঃ)পূর্বেই সিফফিন পৌছে ছাউনি পেতেছিল এবং ফরাত কূল অবরোধ করে সৈন্য মোতায়েন করেছিলো। হযরত আলী (রাঃ) সেখানে পৌঁছে মুয়াবিয়াকে অনুরোধ করে পাঠালেন যেন সে ফরাত কূল থেকে সৈন্য সরিয়ে পানি নেয়ার ব্যবস্থা অবরোধমুক্ত করে। হযরত মুয়াবিয়া (রাঃ)প্রস্তাব প্রত্যাখ্যান করলে হযরত আলী (রাঃ) এর সৈন্যগন সাহসিকতার সাথে আক্রমণ করে ফরাত কূল দখল করে। তারপর হযরত আলী (রাঃ) মুয়াবিয়ার কাছে বশীর ইবনে আমর আল-আনসারি, সাইদ ইবনে কায়েস আল-হামদানি ও শাবাছ ইবনে আত-তামিমীকে প্রেরণ করলেন এ জন্য যে, তারা যেন যুদ্ধের ভয়াবহতা তাকে বুঝিয়ে বলে এবং সে যেন বায়াত গ্রহণ করে একটা মীমাংসায় আসতে রাজি হয়। এ প্রস্তাবে হযরত মুয়াবিয়া (রাঃ)সরাসরি বলে দিল যে, উসমানের রক্তের প্রতি সে উদাসীন থাকতে পরে না; কাজেই তরবারিই একমাত্র মীমাংসা- এর কোন বিকল্প নেই। ফলে ৩৬ হিজরি সালের জিলহজ মাসে উভয় পক্ষের যোদ্ধারা একে অপরের মোকাবেলা করার জন্য যুদ্ধক্ষেত্রে নেমে পড়লো। হযরত আলী (রাঃ) এর পক্ষে যারা যুদ্ধক্ষেত্রে প্রবেশ করেছিলেন তারা হলো হুজব আদি আল-কিন্দি, সাবাছ ইবনে রিবি আত-তামিমি, খালিদ ইবনে মুয়াম্মার, জিয়াদ ইবনে নদর আল-হারিছি, জিয়াদ ইবনে খাসাফাহ আত-তায়মি, সাইদ ইবনে কায়েস আল-হামদানি, কয়েস ইবনে সাদ আল আনসারী ও মালিক ইবনে হারিছ আল-আসতার। আর মুয়াবিয়ার পক্ষে আবদার রহমান ইবনে খালিদ বিন ওয়ালিদ, আবু আল-আওয়ার আস-সুলামি, হাবিব ইবনে মাসলামাহ আল-ফিহরি, আবদুল্লাহ ইবনে জিলকালা, উবায়দুল্লাহ ইবনে উমার ইবনে আল-খাত্তাব,সুরাহবিল ইবনে সিমত আল-কিন্দি ও হামজাহ ইবনে মালিক আল-হামদানি। জিলহজ মাসের শেষে যুদ্ধ বন্ধ করা হল মুহরামের জন্য যুদ্ধ ১ মাস বন্ধ থাকার পর ১ সফর আবার যুদ্ধ শুরু হল। হযরত আলী (রাঃ) পক্ষ থেকে কুফি অশ্বারোহীগণের সেনাপতি হলেন মালিক আশতার ও কুফি পদাতিক বাহিনির সেনাপতি হলেন আম্মার ইবনে ইয়াসির এবং মুয়াবিয়ার পক্ষ থেকে অশ্বারোহীগণের সেনাপতি হলেন সহল হুনায়েক ও পদাতিকের সেনাপতি হলেন কায়েস ইবনে সাদ। হযরত আলী (রাঃ) ঝাণ্ডা বহনকারী ছিল হাসিম ইবনে উতবাহ। মুয়াবিয়ার সেনাদলের দক্ষিণ বাহুর সেনাপতি ছিল ইবনে জিলকালা ও বাম বাহুর সেনাপতি ছিল হাবিব ইবনে মাসালামাহ।
মুহাম্মদ আমিন আল-হুসাইনি
১৯৩৬-৩৯ এর ফিলিস্তিনে আরব বিদ্রোহের সময় তার ব্রিটিশ বিরোধিতা অনেকাংশে বৃদ্ধি পায়। গ্রেপ্তারি পরোয়ানা এড়িয়ে তিনি ফিলিস্তিন থেকে পালিয়ে প্রথমে লেবাননের ফরাসি মেন্ডেট ও পরে ইরাক রাজতন্ত্রে চলে যান এবং ইটালি ও জার্মানিতে নিজেকে প্রতিষ্ঠিত করার আগ পর্যন্ত সেখানে অবস্থান করেন। দ্বিতীয় বিশ্বযুদ্ধের সময় তিনি বেতার সম্প্রচার ও বসনিয়ান মুসলিমদের জার্মানদের সাথে যোগ দিতে সাহায্য করে নাৎসি জার্মানি ও ফেসিস্ট ইটালির সহযোগিতা করেন। এডলফ হিটলারের সাক্ষাতের সময় তিনি আরব স্বাধীনতায় সমর্থন এবং ফিলিস্তিনে ইহুদি রাষ্ট্র গঠনের বিরোধিতায় সমর্থন দেয়ার জন্য অনুরোধ জানান। যুদ্ধের পর তিনি ফরাসি হেফাজতে আসেন এবং অভিযোগ এড়ানোর জন্য কায়রোর কাছে আশ্রয় চান।
আরব বিদ্রোহ
উসমানীয় সাম্রাজ্য উসমানীয়-জার্মান মিত্রতার অংশ হিসেবে প্রথম বিশ্বযুদ্ধে মধ্যপ্রাচ্যের লড়াইয়ে অংশ নেয়। দামেস্ক ও বৈরুতের অনেক আরব জাতীয়তাবাদী ব্যক্তিত্বকে গ্রেপ্তার ও নির্যাতন করা হয়। স্যার মার্ক সাইকস প্রতিরোধ পতাকাটির নকশা প্রণয়ন করেন। বিদ্রোহের উদ্দীপক হিসেবে “আরবত্ব” প্রতিষ্ঠার জন্য এটি তৈরী করা হয়।
জামাল পাশা
১৯১৫ এর বসন্তে আরব বিদ্রোহ শুরু হয়। তিনি সিরিয়ায় আরব প্রতিপক্ষের উপর শক্ত নিয়ন্ত্রণ আরোপ করেন। জামাল পাশার বাহিনী ১৯১৬ থেকে পরের সময়গুলো আরব জাতীয়তাবাদীদের সাথে লড়াই করে। উসমানীয়রা বৈরুত ও দামেস্কের ফরাসি কনসুলেট দখল করে নেয় এবং ফরাসি গোপন দলিল উদ্ধার করে। এ থেকে আরব বিদ্রোহের কর্মকাণ্ড ও সংশ্লিষ্ট নাম বের হয়ে আসে। জামাল এ তথ্যগুলো ব্যবহার করেন। তিনি বিশ্বাস করতেন যে তার সামরিক ব্যর্থতার জন্য ফরাসিদের অধীনে বিদ্রোহ দায়ী ছিল। দলিলগুলো পাওয়ার পর জামাল বিদ্রোহী দলের মোকাবেলায় নামেন। বিদ্রোহীরা আরব রাজনৈতিক ও সাংস্কৃতিক নেতাদের অধীনে কাজ করছিল। এরপর বিদ্রোহের বিচার অনুষ্ঠিত হয় যা "Âliye Divan-ı Harb-i Örfisi" বলে পরিচিত। এতে নেতাদের শাস্তি দেয়া হয়।
নব্বইয়ের স্বৈরাচার বিরোধী আন্দোলন
৯০ এর আন্দোলনের সূচনা হয় ১৯৮২ সালের ২৪শে মার্চ যখন তৎকালীন সেনাপ্রধান লেঃ জেঃ হুসেইন মুহাম্মদ এরশাদ একটি সামরিক অভ্যুত্থানের মাধ্যমে বাংলাদেশের রাষ্ট্র ক্ষমতা দখল করেন । সে সময় বাংলাদেশের রাষ্ট্রপতি ছিলেন বিএনপি মনোনীত ও জনগণের প্রত্যক্ষ ভোটে নির্বাচিত বিচারপতি আব্দুস সাত্তার। সেনাপ্রধান লেঃ জেঃ হুসেইন মুহাম্মদ এরশাদ রাষ্ট্র ক্ষমতা দখল করেই সামরিক আইন জারি করেন । সেই সামরিক শাসনের বিরুদ্ধে প্রথম প্রতিবাদ করে ছাত্ররা । ১৯৮৩ ও ১৯৮৪ সালে বেশ কয়েকটি ছাত্র সংগঠনের সমন্বয়ে গড়ে উঠা ছাত্র সংগ্রাম পরিষদের মিছিলে সেনাবাহিনীর হামলায় জাফর, জয়নাল, কাঞ্চন, দীপালী সাহা সহ অনেক ছাত্র/ছাত্রী নিহত হয় । তখন থেকে জেনারেল এরশাদের বিরুদ্ধে একটি লাগাতার ছাত্র আন্দোলন শুরু হয়। জেনারেল এরশাদের বিরুদ্ধে ছাত্র আন্দোলনের সমাপ্তি ঘটে ১৯৯০ সালের ৬ই ডিসেম্বর। ১৯৯০ সালের ১০ই অক্টোবর জেহাদ নামে একজন ছাত্র পুলিশ কর্তৃক গুলিবিদ্ধ হলে সেই মৃত জেহাদের লাশকে কেন্দ্র করে ঢাকা বিশ্ববিদ্যালয়ের অপরাজেয় বাংলার পাদদেশে তৎকালীন ক্রিয়াশীল সকল ছাত্র সংগঠনের নেতৃবৃন্দ সেখানে উপস্থিত হয় । ২৪টি ছাত্র সংগঠনের নেতৃবৃন্দের উপস্থিতিতে গড়ে উঠে "সর্বদলীয় ছাত্র ঐক্য" । উল্লেখ্য এই সর্বদলীয় ছাত্র ঐক্য গড়ে উঠার আগে বৃহৎ দুই ছাত্র সংগঠন বাংলাদেশ জাতীয়তাবাদী ছাত্র দল ও বাংলাদেশ ছাত্রলীগ আলাদাভাবে এরশাদ বিরোধী আন্দোলনে সক্রিয় ছিল । সর্বদলীয় ছাত্র ঐক্য গঠনের মাধ্যমে ছাত্র সংগঠনের সকল শক্তি একই জায়গায় মিলিত হয়েছিল । এছারাও আরও কিছু শক্তিশালী বামধারার ছাত্র সংগঠন যথেষ্ট পরিমাণে সাংগঠনিক শক্তির অধিকারী ছিল এর মধ্যে উল্লেখযোগ্য ছিল বাংলাদেশ ছাত্র ইউনিয়ন, জাসদ সমর্থিত বাংলাদেশ ছাত্রলীগ , সমাজতান্ত্রিক ছাত্র ফ্রন্ট, বাংলাদেশ ছাত্র মৈত্রী ইত্যাদি । সব কয়টি ছাত্র সংগঠনের মিলিত শক্তির আন্দোলনের কাছে সেনাবাহিনী সমর্থিত জেনারেল এরশাদ টিকতে পারে নাই । সর্বদলীয় ছাত্র ঐক্য এর আন্দোলনের সাথে দেশের জনগণ সম্পৃক্ত হলে তা গণ আন্দোলন থেকে গণ অভ্যুত্থানে রুপ নেয় । সেই গণ অভ্যুত্থানে জেনারেল এরশাদ ৪ঠা ডিসেম্বর পদত্যাগের ঘোষণা দেন এবং ৬ই ডিসেম্বর আনুষ্ঠানিকভাবে পদত্যাগ করতে বাধ্য হন । দীর্ঘ ৯ বৎসর পরিচালিত আন্দোলন ১৯৯০ এ এসে গণ আন্দোলনের রুপ নেয় । সেই গণ আন্দোলনে এরশাদ পদত্যাগ করেছিল । ইতিহাসে তা ৯০'র আন্দোলন হিসেবে পরিচিত । ১৯৯০ এর আন্দোলনের সফল সমাপ্তি ঘটেছিল মূলত ছাত্রনেতাদের দৃঢ়তায় । তৎকালীন ছাত্র নেতারা নিজ নিজ রাজনৈতিক পিতৃ সংগঠনের নির্দেশ উপেক্ষা করে , সকল আপোষকামী প্রস্তাবের বিপক্ষে দৃঢ় থাকায় ৯০'র আন্দোলনের সফল সমাপ্তি ঘটেছিল ।
রাশিদুন খিলাফত
সাসানীয় সাম্রাজ্যে মুসলিমদের অভিযান ৬৩৩ খ্রিষ্টাব্দে খলিফা আবু বকর কর্তৃক সূচিত হয়। চার মাসের মধ্যে প্রখ্যাত সেনাপতি খালিদ বিন ওয়ালিদ খুব দ্রুত গতিতে সাম্রাজ্য জয় করেন। রিদ্দার যুদ্ধের পর আবু বকর মেসোপটেমিয়া জয়ের জন্য খালিদকে পাঠান। ১৮,০০০ সেনা নিয়ে ইরাকে প্রবেশের পর খালিদ চারটি প্রধান লড়াইয়ে জয়ী হন, এগুলো হল ৬৩৩ এর এপ্রিলে সংঘটিত শিকলের যুদ্ধ, ৬৩৩ এর এপ্রিলের তৃতীয় সপ্তাহে সংঘটিত নদীর যুদ্ধ, ৬৩৩ এর মে মাসে সংঘটিত ওলাজার যুদ্ধ ও ৬৩৩ এর মে মাসের মধ্যভাগে উলাইসের যুদ্ধ। মে মাসের শেষ সপ্তাহে হিরার যুদ্ধের পর ইরাকের রাজধানী মুসলিমদের হস্তগত হয়।
ফাহাদ বিন আবদুল আজিজ
১৯৭৯ সালে সংঘটিত ইরানী বিপ্লব সৌদি আরবেও বিপ্লব উস্কে দিতে পারে আশংকা ছিল। ফাহাদ ক্ষমতায় আসার পর ইরানের বিরুদ্ধে ইরাকের যুদ্ধে সাদ্দাম হোসেনকে সহায়তা করেন। এছাড়া তিনি তার রাজকীয় উপাধি বদলে খাদেমুল হারামাইন শরিফাইন বা "পবিত্র দুই মসজিদের সেবক" উপাধি গ্রহণ করেছিলেন। পাশাপাশি ইসলামি শিক্ষাক্ষেত্রে বহু অর্থ ব্যয় করা হয়।
উসমানীয় সাম্রাজ্য
১৯১৬ সালে আরব বিদ্রোহ শুরু হলে তা মধ্যপ্রাচ্য রণাঙ্গনে উসমানীয়দের স্রোতকে উল্টে দেয়। ১৯১৮ সালের ৩০ অক্টোবর মুড্রোসের যুদ্ধবিরতি স্বাক্ষর হলে তা মধ্যপ্রাচ্যের লড়াইয়ের অবসান ঘটায় এবং এরপর কনস্টান্টিনোপল দখল ও উসমানীয় সাম্রাজ্যের বিভাজনের ঘটনা ঘটে। ১৯ শতকের শেষ চতুর্থাংশ ও ২০ শতকের প্রথম অংশে প্রায় ৭-৯ মিলিয়ন তুর্কি মুসলিম উদ্বাস্তু হাতছাড়া হওয়া ককেসাস, ক্রিমিয়া, বলকান ও ভূমধ্যসাগরীয় দ্বীপগুলো থেকে আনাতোলিয়া ও পূর্ব থ্রেসে চলে আসে।
সৌদি আরবের ইতিহাস
২০১১ সালের প্রথম দিকে শুরু হওয়া আরব বসন্তের অস্থিরতা এবং প্রতিবাদ আরব বিশ্ব জুড়ে ছড়িয়ে পড়তে শুরু করলে, রাজা আব্দুল্লাহ কল্যাণ ব্যয়ের বৃদ্ধি ঘোষণা করেন। এতে কোনো রাজনৈতিক সংস্কারের ঘোষণা দেওয়া হয়নি। একই সাথে বাহরাইনে অস্থিরতার কারণে সেখানে সৌদি সৈন্য পাঠানো হয়। রাজা আব্দুল্লাহ তিউনিশিয়ার পদচ্যুত রাষ্ট্রপতি জাইন এল আবিদিন বেন আলিকে রাজনৈতিক আশ্রয় দিয়েছেন এবং মিশরের রাষ্ট্রপতি হোসনি মুবারককে তাঁর (পূর্ববৎ জবানবন্দিমূলক) সমর্থনের জন্য টেলিফোন করেছেন।
হুসাইন বিন আলি, মক্কার শরিফ
নিজেকে হেজাজের বাদশাহ ঘোষণা করার সাথে সাথে হুসাইন নিজেকে আরবদের বাদশাহ (মালিক বিলাদ-আল-আরব) ঘোষণা করেন। এই ঘোষণা ইবনে সৌদের সাথে তার সংঘাতকে বৃদ্ধি করে। ধর্মীয় দিক থেকে ভিন্ন মতাদর্শের জন্য বিশ্বযুদ্ধের আগেও তাদের মধ্যে সংঘর্ষ হয়েছিল। ১৯১০ সালে হুসাইন ওয়াহাবি বিরোধী উসমানীয়দের পাশাপাশি তাদের বিরুদ্ধে লড়াই করেন। ১৯২৪ সালের ৩ মার্চ তুরস্কের গ্রান্ড ন্যাশনাল এসেম্বলী কর্তৃক তুর্কি খিলাফত বিলুপ্ত হওয়ার দুইদিন পর হুসাইন ট্রান্সজর্ডানের শুনাহতে তার পুত্র আবদুল্লাহর শীতকালীন ক্যাম্পে নিজেকে খলিফা ঘোষণা করেন। এই ঘোষণা মিশ্র প্রতিক্রিয়া সৃষ্টি করে এবং দ্রুত সৌদিরা তাকে আরব থেকে বিতাড়িত করে। সৌদিদের খিলাফতে আগ্রহ ছিল না। সৌদ ১৯২৪ সালে হুসাইনকে পরাজিত করেন। হুসাইন খলিফা পদবী বজায় রাখেন এবং ট্রান্সজর্ডানে বাস করতে থাকেন।
মদিনা অবরোধ
হুসাইন বিন আলীর পুত্র প্রথম ফয়সাল ব্রিটিশদের সাহায্য লাভের মাধ্যমে ১৯১৬ এর অক্টোবর মদীনা আক্রমণ করেন। তবে তুর্কিরা সুসজ্জিত থাকায় ও গোলন্দাজ বাহিনীর দ্বারা শক্তিপ্রাপ্ত হওয়ায় আরবরা ব্যাপক ক্ষয়ক্ষতি সহকারে পিছু হটতে বাধ্য হয়। আরব বিদ্রোহ ধীরে ধীরে উত্তরে লোহিত সাগর পর্যন্ত বিস্তৃত হলে মদীনা দখলের জন্য ব্রিটিশ ও আরব পরিকল্পনা পরিবর্তিত হয়। ফয়সাল ও তার উপদেষ্টারা ঠিক করেন যে মদীনাকে দখল না করে আরবরা সুবিধা লাভ করবে। এর ফলে তুর্কিরা মদীনাকে রক্ষা করার জন্য সৈনিকদের ব্যবহার করবে। সেসাথে হেজাজ রেলওয়ে রক্ষার জন্য তাদের সৈনিকরা ব্যস্ত থাকবে। এই রেলপথ দিয়ে শহরে সরবরাহ হত।
সালাহউদ্দিন
[[File:Dirham Saladin.jpg|thumb|right|[[দিরহাম]] মুদ্রায় উৎকীর্ণ সালাহউদিন, আনুমানিক ১১৯০ সাল]]
ইমাদউদ্দিনের মতে ১১৭১ সালের জুন মাসে নুরউদ্দিন সালাহউদ্দিনকে মিশরে আব্বাসীয় খিলাফত প্রতিষ্ঠার কথা বলে চিঠি লেখেন। দুই মাস পর শাফি ফকিহ নাজমুদ্দিন আল খাবুশানির উৎসাহে সালাহউদ্দিন তা সম্পন্ন করেন। ফকিহ নাজমুদ্দিন শিয়া শাসনের বিরোধী ছিলেন। কয়েকজন মিশরীয় আমির এর ফলে নিহত হন। আল আদিদকে বলা হয় যে তাদেরকে বিদ্রোহের কারণে হত্যা করা হয়েছে। এরপর তিনি অসুস্থ হয়ে পড়েন। একটি সূত্র মতে তাকে বিষপ্রয়োগ করা হয়। অসুস্থ অবস্থায় তিনি তার সাথে দেখা করার জন্য সালাহউদ্দিনকে জানান যাতে তার সন্তানদের দেখাশোনার অনুরোধ করতে পারেন। সালাহউদ্দিন তা প্রত্যাখ্যান করেন এই আশঙ্কায় যে এটি আব্বাসীয়দের সাথে বিশ্বাসঘাতকতা হবে। কিন্তু আল আদিদ কী চাইছিলেন তা জানার পর তিনি দুঃখ প্রকাশ করেন। পাঁচ দিন পর ১৩ সেপ্টেম্বর আল আদিদ মৃত্যুবরণ করেন। [[কায়রো]] ও [[ফুসতাত|ফুসতাতে]] আব্বাসীয় খলিফার নামে [[খুতবা]] পাঠ করা হয় এবং [[আল মুসতাদি|আল মুসতাদিকে]] খলিফা হিসেবে ঘোষণা করা হয়।
জর্দান
আব্দুল্লাহ তাঁর পুত্র তালালের দ্বারা উত্তরাধিকারী হন, যিনি শীঘ্রই তাঁর বড় ছেলে হোসেনের পক্ষে অসুস্থতার কারণে পদত্যাগ করেন। ১৯৫২ সালে তালাল দেশের আধুনিক সংবিধান প্রতিষ্ঠা করেন। ১৭৩ বছর বয়সে হুসেন সিংহাসনে আরোহণ করেন ১৯৫৩ সালে। নিম্নলিখিত সময়ের মধ্যে জর্দান মহান রাজনৈতিক অনিশ্চয়তা দেখেছে। ১৯৫০-এর দশকে রাজনৈতিক উত্থান ছিল, যেমন নাসেরিজম এবং প্যান-আরবিজম আরব বিশ্বকে সরিয়ে নিয়েছিল। ১৯৫৬ সালের ১ মার্চ, রাজা হোসেন সেনাবাহিনীকে কয়েকজন সিনিয়র ব্রিটিশ অফিসারকে বরখাস্ত করে সেনাবাহিনীর কমান্ডকে আরব দেশে পরিণত করেন, যা দেশে বিদেশি প্রভাব ফেলার জন্য তৈরি করা একটি আইন। ১৯৫৮ সালে, জেরার্ড এবং প্রতিবেশী হাশেমাইট ইরাক, নাসেরের মিশর ও সিরিয়ার মধ্যে প্রতিদ্বন্দ্বী সংযুক্ত আরব প্রজাতন্ত্র গঠনের প্রতিক্রিয়া হিসাবে আরব ফেডারেশন গঠন করে। ইউনিয়নটি মাত্র ছয় মাস স্থায়ী হয়, ইরাকী রাজা ফয়সাল দ্বিতীয় (হুসেনের চাচাতো ভাই) ১৪ জুলাই ১৪৮৮ তারিখে রক্তাক্ত সামরিক অভ্যুত্থানের পর পদত্যাগ করে।
ফাখের যুদ্ধ
ফাখের যুদ্ধ ৭৮৬ সালের ১১ জুন সংঘটিত হয়। এর এক পক্ষে ছিল খলিফা আল মনসুরের পুত্র সুলাইমান ইবনে আবি জাফরের অধীন আব্বাসীয় বাহিনী এবং অন্যপক্ষে ছিল হাসান ইবনে আলির এক নাতি হুসাইন ইবনে আলির অধীন বিদ্রোহী দল। আব্বাসীয় সেনারা মক্কার কাছে ফাখে বিদ্রোহীদের পরাজিত করে। বিদ্রোহের নেতা হুসাইনকে পরিবারের অন্যান্য অনেক সদস্যসহ হত্যা করা নয়। আলি বংশের এক সদস্য ইদ্রিস ইবনে আবদুল্লাহ যুদ্ধক্ষেত্র থেকে পালিয়ে মাগরেব চলে যান এবং সেখানে ইদ্রিসি রাজবংশ প্রতিষ্ঠা করেন।
আরব বিদ্রোহ
ব্রিটিশ ও ফরাসি নৌবাহিনী লোহিত সাগর থেকে উসমানীয়দের তাড়িয়ে দেয়। ব্রিটিশ যুদ্ধ্বজাহাজ ও সিপ্লেনের সহয়তায় ১০ জুন ৩৫০০ জন আরব জেদ্দা বন্দর আক্রমণ করে। ব্রিটিশ বিমানবাহী জাহাজ এইচএমএস বেন-মাই-চেরি হাশেমিদের আকাশ থেকে সাহায্যে ভূমিকা রাখে। ১৬ জুন উসমানীয়রা আত্মসমর্পণ করে। ১৯১৬ এর সেপ্টেম্বরের শেষ নাগাদ আরবরা ব্রিটিশ নৌবাহিনীর সহায়তায় উপকূলীয় শহর রাবেঘ, ইয়ানবো, কুনফিদা দখল করে ও ৬০০০ জন উসমানীয়কে বন্দী করা হয়। এর ফলে ব্রিটিশরা ৭০০ জন উসমানীয় আরব যুদ্ধবন্দীকে বিদ্রোহে পাঠাতে সক্ষম হয়। তারা নুরি আস-সাইদের নেতৃত্বে বিদ্রোহে যোগ দিয়ে সম্মত হয়েছিল। সেই সাথে ফরাসি উত্তর আফ্রিকা থেকে বেশ কিছু মুসলিম সৈনিক বিদ্রোহে যোগ দেয়। পনের হাজার সুসজ্জিত উসমানীয় সেনা হেজাজে রয়ে যায়। কিন্তু অক্টোবরে মদীনার উপর সরাসরি হামলায় আরবদের বিতাড়িত হয়।
১৯৬৩ সিরিয়ান অভ্যুত্থান
১৯৬৩ খ্রিষ্টাব্দের ৮ ফেব্রুয়ারি ইরাকি শাখা আলি সালিহ আল-সাদির নেতৃত্বে আবদুল করিম কাসেমকে উৎখাত করে ক্ষমতা দখল করে। ইরাকি শাখা ক্ষমতা দখলের জন্য সামরিক অফিসার ছাড়াও মধ্যবিত্ত শ্রেণীর একাংশকে ব্যবহার করেছিল। কাসেমের পতনের ফলে আরব রাজনীতির চালচিত্র পাল্টে যায়। ইউনাইটেড আরব রিপাবলিকের সময় থেকে নাসেরবাদিরা আরব জাতীয়তাবাদি আন্দোলনে একচেটিয়া নিয়ন্ত্রণ বজায় রেখেছিল। কিন্তু ক্ষমতাপ্রাপ্তির পর বাথ পার্টি একটি শক্তি হিসেবে উঠে আসে। তবে ইরাকি আঞ্চলিক শাখার অনুরূপ সিরিয়ান আঞ্চলিক শাখার ব্যাপক জনসমর্থন বা মধ্যবিত্ত ভিত্তিক উল্লেখযোগ্য সমর্থন ছিল না। দলের সমর্থন কম হওয়ার কারণে আফলাক পরিকল্পনাদের সতর্ক করেছিলেন। কিন্তু তারা এই ধারণা গ্রহণে ব্যর্থ হয় এবং ৭ মার্চ অভ্যুত্থান শুরু করার সিদ্ধান্ত নেয়। সেদিন সামরিক গোয়েন্দারা তাদের সমবেত হওয়ার স্থানে তল্লাশি চালায়। ৮ মার্চ পর্যন্ত অভ্যুত্থান স্থগিতের পরিকল্পনার কথা অন্যন্য ইউনিটগুলোকে জানানোর জন্য আসাদকে দায়িত্ব দেয়া হয়।
কাজী আরেফ আহমেদ
জেনারেল জিয়াউর রহমানের সময়ে পাকিস্তানী পাসপোর্ট নিয়ে যুদ্ধাপরাধী গোলাম আজম বাংলাদেশে আসে।১৯৯১ সালের ২৯শে ডিসেম্বর গোলাম আযমকে জামায়াতে ইসলামের আমির ঘোষণা করলে, ফুসে ওঠে মুক্তিযুদ্ধের চেতনায় বিশ্বাসী সংগঠন ও সুধীজন। গড়ে ওঠে বেশকয়েকটি অরাজনৈতিক সংগঠন। তারমধ্যে ‘মুক্তিযুদ্ধের চেতনা বাস্তবায়ন’ ও ‘একাত্তরের ঘাতক-দালাল নির্মূল কমিটি’ অন্যতম। এরা পৃথক ব্যানারে রাজাকার-আলবদর ও যুদ্ধাপরাধীদের বিরুদ্ধে সভা-সমাবেশ শুরু করে। কাজী আরেফ আহমেদ বিশ্বাস করতেন যে, মুক্তিযুদ্ধের পক্ষের শক্তিগুলোর ঐক্য ব্যতীত ধর্মনিরপেক্ষ বাংলাদেশ রক্ষা করা সম্ভব নয়, সম্ভব নয় মুক্তিযুদ্ধের অর্জনগুলো ধরে রাখা। তাই তিনি শহীদ জননী জাহানারা ইমামকে সাথে নিয়ে গড়ে তোলেন ‘মুক্তিযুদ্ধের চেতনা বাস্তবায়ন ও একাত্তরের ঘাতক-দালাল নির্মূল জাতীয় সমন্বয় কমিটি’। সে সময় ঘাতক-দালাল বিরোধী লড়াইয়ে ব্যাপক সাড়া জাগানো সংগঠন "মুক্তিযোদ্ধা ছাত্র কমান্ড" গঠনে প্রধান ভূমিকায় ছিলেন তিনি। মুক্তিযুদ্ধের চেতনা বাস্তবায়ন ও একাত্তরের ঘাতক-দালাল নির্মূল জাতীয় সমন্বয় কমিটি গোলাম আজমসহ একাত্তরের ঘাতক-দালাল ও যুদ্ধাপরাধীদের বিরুদ্ধে ব্যাপক জনমত গড়ে তুলতে সক্ষম হয়। এ আন্দোলনের ধারাবাহিকতায় ২৬শে মার্চ ১৯৯২ তারিখে ঐতিহাসিক সোহরাওয়ার্দী উদ্যানে ‘গণআদালত’ বসে। এ আদালত গোলাম আজমকে দোষী সাব্যস্ত করে এবং প্রতিকী ফাঁসি দেয়। এই গণআদালত সংঘটন ও এ আন্দোলনে মুক্তিযুদ্ধের পক্ষের রাজনৈতিক দলগুলোর সমর্থন আদায়ে কাজী আরেফ মুখ্যভূমিকা পালন করেন। ঘাতক-দালাল ও রাজাকার-আলবদরদের বিরুদ্ধে গড়ে ওঠা সে আন্দোলন ও জনমতের কারণেই ২০০৯ সালে আওয়ামী ক্ষমতায় এসে যুদ্ধাপরাধীদের বিচারের জন্য আন্তর্জাতিক অপরাধ ট্রাইব্যুনাল আইন সংশোধন ও আন্তর্জাতিক অপরাধ ট্রাইব্যুনাল গঠন করে স্বাধীনতা যুদ্ধকালে সংঘটিত অপরাধের বিচারকার্য পরিচালনা করতে পেরেছে।
আরব বিদ্রোহ
উসমানীয় সাম্রাজ্যে জাতীয়তাবাদের উত্থান হয় ১৮২১ সালের দিকে। আরব জাতীয়তাবাদের ভিত্তিভূমি ছিল মাশরিক (মিশরের পূর্বদিকের আরব ভূমি) বিশেষ করে শামে। আরব জাতীয়তাবাদীদের রাজনৈতিক ঝোক প্রথম বিশ্বযুদ্ধের আগে সহনীয় ছিল। আরবদের দাবিগুলো ছিল সংস্কারবাদী ধরনের। সাধারণ স্বায়ত্বশাসন, শিক্ষায় আরবির ব্যবহার বাড়ানো ও শান্তিকালীন সামরিক বাহিনীতে যোগদানের নিয়ম পরিবর্তন এসবেই সীমাবদ্ধ ছিল।
প্যান আরব রং
সর্বপ্রথম ১৯১৬ সালে আরব বিদ্রোহের পতাকায় প্যান আরব রংগুলো সমন্বিত হয়। অনেক রাষ্ট্রের পতাকা আরব বিদ্রোহের পতাকাকে ভিত্তি করে গড়ে উঠেছে, যেমন জর্ডান, কুয়েত, ফিলিস্তিন, পশ্চিম সাহারা ও সংযুক্ত আরব আমিরাত এবং প্রাক্তন আরব ফেডারেশন।
১৯৫০ এর দশক থেকে প্যান আরব রঙের একটি অনুকরণ আরব স্বাধীনতা রং লক্ষ্য করা যায়। এতে লাল, সাদা ও কালো রঙের ব্যান্ড রয়েছে। সবুজকে এতে প্রাধান্য দেয়া হয়নি। এই রংগুলো ১৯৫২ সালের মিশরীয় বিপ্লবের "আরব স্বাধীনতা পতাকা" থেকে অনুপ্রাণিত। বর্তমানে এসব রং মিশর, ইরাক, সোমালিল্যান্ড, সুদান, সিরিয়া, ইয়েমেন ও প্রাক্তন বিপক্ষ রাষ্ট্র উত্তর ইয়েমেন ও দক্ষিণ ইয়েমেন এবং স্বল্পস্থায়ী ইউনাইটেড আরব রিপাবলিক ও ফেডারেশন অব আরব রিপাবলিকসের পতাকায় দেখা যায়।
শেখ সাইদ বিদ্রোহ
শেখ সাইদ বিদ্রোহ নামক বিদ্রোহটি খিলাফত ব্যবস্থার পুনপ্রবর্তনের উদ্দেশ্যে সংঘটিত হয়। শেখ সাইদ এতে নেতৃত্ব দেন এবং প্রাক্তন হামিদিয়া সৈনিক বলে পরিচিত প্রাক্তন উসমানীয় সেনারা এতে অংশ নেয়। এটি দুইটি কুর্দি গোষ্ঠী অংশ নেয়, এরা হল জাজা জনগোষ্ঠী ও কুরমানজি ভাষী কুর্দি জনগোষ্ঠী। বিদ্রোহটি মূলত জাজা জনগোষ্ঠী অংশ নেয় এবং পুরো জাজা অঞ্চল ও পার্শ্ববর্তী কুরমানজি অধ্যুষিত অঞ্চলে তা সমর্থন লাভ করে।
ব্রিটিশ রাজের ইতিহাস
জানুয়ারি ১৯৪৬ খ্রিষ্টাব্দে সশস্ত্র বাহিনীতে কয়েকটি বিদ্রোহ ছড়িয়ে পড়ে। এটা রয়্যাল এয়ারফোর্সের কর্মীদের থেকে শুরু হয় যারা তাদের ধীরে ব্রিটেনে ফেরৎ পাঠানোতে হতাশ হয়ে পড়েছিল। ফেব্রুয়ারী ১৯৪৬ এ বম্বেতে রয়্যাল ইন্ডিয়ান নেভিতে বিদ্রোহ শুরু হয়। এর পর তা শুরু হয় কলকাতা, মাদ্রাজ এবং করাচিতে। যদিও এই বিদ্রোহগুলি তাড়াতাড়ি দমন করা হয়েছিল, এগুলি ভারতে প্রচুর জনসমর্থন পায় এবং ব্রিটেন নতুন লেবার সরকারকে তাড়াতাড়ি পদক্ষেপ নিতে বাধ্য করে এবং ভারতে একটি ক্যাবিনেট মিশন পাঠানো হয় যার নেতৃত্বে ছিলেন রাষ্ট্র সচিব লর্ড পেথিক লরেন্স এবং এই মিশনে ছিলেন স্যার স্ট্যাফোর্ড ক্রিপস, যিনি চার বছর আগেও ভারতে এসেছিলেন।
১৯৪৬ খ্রিষ্টাব্দের শুরুর দিকে ভারতে নতুন নির্বাচনের আয়োজন করা হয় যাতে কংগ্রেস এগারোটি প্রদেশের মধ্যে আটটি প্রদেশে জয়লাভ করে। কংগ্রেস এবং মুসলিম লিগের মধ্যে আলোচনা ভারত ভাগের বিষয়কে কেন্দ্র করে হোঁচট খায়। জিন্না ১৬ই আগস্ট ১৯৪৬ দিনটিকে ডাইরেক্ট অ্যাকশন ডে বলে ঘোষনা করেন, যার লক্ষ্য ছিল ব্রিটিশ ভারতের মধ্যে শান্তিপূর্ণভাবে মুসলমান স্বভূমির গঠনের দাবিকে তুলে আনা। এর পর দিন হিন্দু-মুসলমান দাঙ্গা কলকাতাতে শুরু হয় এবং তারপর তা সারা ভারতে ছড়িয়ে পড়ে। ভারত সরকার এবং কংগ্রেস দুই পক্ষের কাছেই এই ঘটনা একটা ধাক্কা ছিল। সেপ্টেম্বর মাসে কংগ্রেসের নেতৃত্বে একটি অন্তর্বর্তী সরকার প্রতিষ্ঠিত হয়েছিল। জওহরলাল নেহরু ছিলেন এই সংযুক্ত ভারতের প্রধানমন্ত্রী।
সাদ্দাম হুসাইন
বাথ পার্টির বন্ধন সঙ্গে আর্মি অফিসার 1963 Ba'athist নেতাদের রমজান বিপ্লব অভ্যুত্থানে কাসিম উল্টে মন্ত্রিসভা নিয়োগ করা হয় এবং আবদুল সালাম আরিফ সভাপতি নির্বাচিত হন. আরিফ নভেম্বর 1963 ইরাকি অভ্যুত্থান সালে বরখাস্ত এবং পরে যে বছর Ba'athist নেতাদের গ্রেফতার করা হয়.
হাফেজ আল-আসাদ
ইউএআর ভেঙ্গে যাবার পর মিশরের প্রশাসনে যুগান্তকারী কোন পরিবর্তন না এলেও সিরিয়ায় বামপন্থী শক্তিগুলো বাথ পার্টির সাথে একত্রিত হয়ে সশস্ত্রবাহিনীর সহায়তায় একটি অভুত্থান ঘটায় যার ফলে সিরিয়ার নিয়মিত সরকারের পতন ঘটে। বিপ্লবী সরকারের প্রধান হিসেবে দায়িত্ম নেন সুন্নী নেতা আমিন হাফিজ, কিন্তু মূল ক্ষমতার উৎস প্রকৃতপক্ষে ছিল আলওয়াইট সম্প্রদায়ের কিছু তরুণ বাথ নেতার একটি সংঘবদ্ধ দল। এই অভ্যুত্থানের পর ১৯৬৪ সালে হাফেজ আল আসাদ সিরীয় বিমান বাহিনীর প্রধান নিযুক্ত হন।
মুসা কাজিম আল-হুসাইনি
১৯১৮ সালের নভেম্বরের তিনি প্রথমবারের মত ব্রিটিশ নীতির বিরুদ্ধে একটি গণবিক্ষোভের নেতৃত্ব দেন। বেলফোর ঘোষণার বর্ষপূর্তিতে ইহুদি উদযাপনের কারণে একটি প্রতিবাদের পর দুই আরবকে কারাগারে প্রেরণ করার কারণে এই বিক্ষোভ হয়।
আলী হত্যাকাণ্ড
আলী ইবনে আবি তালিবকে, ইসলামে চতুর্থ খোলাফায়ে রাশেদীন, ইবনে মুলজিম নামে একজন খারেজী ৬৬১ সালের ২৬ জানুয়ারীতে বর্তমান ইরাকে অবস্থিত কুফার শাহী মসজিদে হত্যা করে। ৪০ হিজরীর ২১ (বা ১৯) রমজান (২৮ জানুয়ারী ৬৬১ খ্রিস্টাব্দ) এ ইবনে মুজলিম বিষাক্ত বিষে মাখা একটি তলোয়ার দিয়ে হযরত আলীর মাথায় আঘাত করে এবং এই আঘাতের কারণেই ঘটনার দুইদিন পর ৬২ বা ৬৩ বছর বয়সে হযরত আলী শাহাদাত বরণ করেন। হযরত উমর ও হযরত উসমানের পর তৃতীয় খলিফা হিসেবে তিনি হত্যাকান্ডের শিকার হন।
শরিফ আল-ফারুকি
আল-ফারুকির দাবিগুলো ব্রিটিশ মিশর পরিকল্পনাকে মজবুত করে তোলে। এতে বলা হয় যে আরব বিশ্ব একটি বিদ্রোহের জন্য প্রস্তুত। মিশর ও অন্যান্য স্থানে অবস্থানরত কিচনারের অনুসারীরা হেনরি ম্যাকমোহনকে হুসাইন বিন আলীর সাথে ঐক্যে উপনীত হতে অনুপ্রাণিত করে। আরবদের বিদ্রোহ ব্রিটিশদের সাথে উসমানীয়দের লড়াইকে সহজ করে তুলবে। এই বিষয়ে ধারাবাহিক আলোচনাগুলোতে আল-ফারুকি নিজেকে মধ্যমণি করে তুলতে সক্ষম হন।
সোভান আলি
সোভান আলি বা সোবহান শাহ () (১৭৬৩ - ১৮০০) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন এবং এই বিদ্রোহের তিনি শেষ পর্বের নেতা। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। তিনি একসময় বাংলা, বিহার ও নেপালের সীমান্তজুড়ে ইংরেজ সরকার ও জমিদারদের অতিষ্ঠ করে তুলেছিলেন। বিদ্রোহী দল নিয়ে তিনি দিনাজপুর, মালদহ ও পুর্ণিয়া জেলায় ইংরেজ বাণিজ্য কুঠি ও জমিদার মহাজনদের বিরুদ্ধে আক্রমণ চালাবার সময় তাঁর সহকারী ফকির নায়ক জহুরী শাহ ও মতিউল্লা ইংরেজদের হাতে ধরা পড়ে কারাদণ্ডে দণ্ডিত হন। তিনি পালিয়ে গিয়ে পরে একাকী আমুদী শাহ নামে একজন ফকির নায়কের দলে যোগ দেন। এই দলও ইংরেজদের হাতে ছত্রভঙ্গ হয়। এই পরাজয়ের পরও তিনি ৩০০ অনুচর নিয়ে ১৭৯৭-১৭৯৯ সাল পর্যন্ত উত্তরবঙ্গের বিভিন্ন জেলায় ছোট ছোট আক্রমণ চালান। এরপর গভর্নর জেনারেল তাঁকে গ্রেপ্তারের জন্য ৪ হাজার টাকা পুরস্কার ঘোষণা করেন। এই ঘোষণার পর তাঁর বিষয়ে আর তেমন কিছু জানা যায়নি।
মুহাম্মদ আলি পাশা
মুহাম্মদ আলি এরপর স্বাধীনভাবে অভিযান শুরু করেন। তিনি সুদানে অভিযান চালান। এসময় সুদানে কোনো কেন্দ্রীয় কর্তৃপক্ষ ছিল না। অভ্যন্তরীণ যুদ্ধবিগ্রহে এখানে পুরনো ধাচের অস্ত্র ব্যবহৃত হত। ১৮২০ সালে মুহাম্মদ আলি তার তৃতীয় পুত্র ইসমাইল ও আবিদিন বের নেতৃত্বে দক্ষিণে সুদানের ভেতর ৫,০০০ সৈনিকের একটি বাহিনী প্রেরণ করেন। সুদানে প্রবেশের পর শাইগিয়া কর্তৃক মিশরীয়রা মারাত্মক প্রতিরোধের সম্মুখীন হয়। তবে মিশরীয়দের সামরিক শ্রেষ্ঠত্বের ফলে শাইগিয়ারা পরাজিত হয় এবং মিশরীয়রা সুদান জয় করতে সক্ষম হয়।
মুহাম্মদ আলি আফ্রিকায় তার কর্তৃত্ব সম্প্রসারণের সময় উসমানীয় সাম্রাজ্য তার ইউরোপীয় অঞ্চলে জাতিগত বিদ্রোহের মুখোমুখি হয়। ১৮২১ সালে গ্রীক প্রদেশগুলোতে বিদ্রোহ দেখা দেয়। উসমানীয় সেনাবাহিনী বিদ্রোহ দমন করতে অক্ষম হয়ে পড়ছিল। এর ফলে সুলতান দ্বিতীয় মাহমুদ মুহাম্মদ আলিকে বিদ্রোহ দমনে সহায়তার বিনিময়ে ক্রিট দ্বীপ প্রদানের প্রস্তাব দেন।
ইখওয়ান বিদ্রোহ
ইখওয়ান বিদ্রোহ ১৯২৭ সালে শুরু হয়। এসময় মুতায়র ও আজমান গোত্রের লোকেরা আবদুল আজিজ ইবনে সৌদের বিরুদ্ধে বিদ্রোহ করে এবং পার্শ্ববর্তী ট্রান্সজর্ডান, ইরাক ও কুয়েতে আক্রমণ চালায়। বিদ্রোহের মূল অংশকে ১৯২৯ সালের ২৯ মার্চ সাবিলার যুদ্ধে পরাজিত করা হয়। ইখওয়ান যোদ্ধা এবং ইবনে সৌদের প্রতি অণুগত সেনারা ১৯২৯ সালে জাবাল শামার অঞ্চলে সংঘর্ষে লিপ্ত হয়। ৫ ডিসেম্বর ইখওয়ান আওয়াজিম গোত্রকে আক্রমণ করে। মুতায়র গোত্র ও বিদ্রোহের মূল নেতা ফয়সাল আল দাউয়িশ ব্রিটিশদের হাতে ধরা পড়ে ইবনে সৌদের হাতে আসার আগে ১৯২৯ সালের অক্টোবরে কুয়েত পালিয়ে যান। ১৯৩০ সালের ১০ জানুয়ারি সরকারি বাহিনী সম্পূর্ণরূপে বিদ্রোহ দমন করে। এসময় অন্যান্য ইখওয়ান নেতারা ব্রিটিশদের নিকট আত্মসমর্পণ করে। ইখওয়ান নেতাদের হত্যা করা হয় এবং বেঁচে যাওয়া ব্যক্তিদের নিয়মিত সৌদি সেনাদলে যুক্ত করা হয়। বিদ্রোহের তিন প্রধান নেতার অন্যতম সুলতান বিন বাজাদ ১৯৩১ সালে নিহত হন। ফয়সাল আল দাউয়িশ ১৯৩১ সালের ৩ অক্টোবর রিয়াদে মৃত্যুবরণ করেন। মৃত্যুর কারণ হিসেবে হৃদযন্ত্রের সমস্যাকে মনে করা হয়।
মুহাম্মদ আমিন আল-হুসাইনি
১৯৪৮ ফিলিস্তিন যুদ্ধের সময় পর্যন্ত হুসাইনি ১৯৪৭ সালের জাতিসংঘের বিভাগ পরিকল্পনা ও বাদশাহ প্রথম আবদুল্লাহ কর্তৃক মেন্ডেটরি প্যালেস্টাইনকে জর্ডানের অংশ করে নেয়া, উভয় পরিকল্পনার বিরোধিতা করেন। "জইশ আল-ইনকাদ আল-আরাবির" কমান্ড লাভে ব্যর্থ হয়ে তিনি আরব লীগের পৃষ্ঠপোষকতায় নিজস্ব মিলিশিয়া "আল-জিহাদ আল-মুকাদ্দাস" গঠন করেন। ১৯৪৮ সালের সেপ্টেম্বরে তিনি নিখিল ফিলিস্তিন সরকার গঠনে অংশ নেন। এটি মিশর শাসিত গাজায় অবস্থিত ছিল। এই সরকার আরব রাষ্ট্রসমূহের কাছ থেকে স্বল্প স্বীকৃতি পায়। ১৯৫৯ সালে মিশরের রাষ্ট্রপতি জামাল আবদেল নাসের একে বিলুপ্ত করেন। যুদ্ধ ও পরবর্তী ফিলিস্তিনিদের দেশত্যাগের ফলে তার নেতৃত্ব অস্বীকৃত হয় এবং প্যালেস্টাইন লিবারেশন অর্গানাইজেশন কর্তৃক আড়াল হয়ে পড়েন। তিনি তার অধিকাংশ অভ্যন্তরীণ রাজনৈতিক প্রভাব হারিয়ে ফেলেন। ১৯৭৪ সালের জুলাইয়ে তিনি লেবাননের বৈরুতে মৃত্যুবরণ করেন। তিনি সর্বদা আলোচিত ব্যক্তিত্ব ছিলেন। ইতিহাসবিদরা তার জায়নবাদ বিরোধী অবস্থানের কারণ নিয়ে মতপার্থক্য প্রকাশ করে থাকেন।
রাশিদুন খিলাফত
এর মাধ্যমে রিদ্দার যুদ্ধ শুরু হয়। মধ্য আরবের ধর্মত্যাগীদের নেতৃত্ব ছিল স্বঘোষিত নবি মুসায়লামা। অন্যরা দক্ষিণ ও পূর্বের অন্যান্য অঞ্চল যেমন বাহরাইন, মাহরা ও ইয়েমেনে নেতৃত্বে দিচ্ছিল। আবু বকর বিদ্রোহ দমনের জন্য পরিকল্পনা প্রণয়ন করেন। তিনি মুসলিম সেনাবাহিনীকে কয়েকটি ভাগে ভাগ করেন। সবচেয়ে শক্তিশালী ও প্রাথমিক বাহিনীর নেতৃত্বে ছিলেন খালিদ বিন ওয়ালিদ। বিদ্রোহীদের শক্তিশালী বাহিনীগুলোর সাথে লড়াইয়ের জন্য খালিদের সেনাদের ব্যবহার করা হয়। অন্যান্য সেনাদলগুলো তুলনামূলক কম গুরুত্বপূর্ণ বিদ্রোহীদের মোকাবেলায় ব্যবহার করা হত। আবু বকরের পরিকল্পনা ছিল প্রথমে পশ্চিম ও মধ্য আরব (যা মদিনার নিকটবর্তী ছিল) নিষ্কন্টক করা, এরপর মালিক ইবনে নুয়ায়রাহকে মোকাবেলা করা ও শেষে সবচেয়ে বিপদজনক শত্রু মুসায়লামাকে শায়েস্তা করা। বেশ কিছু ধারাবাহিক সাফল্যের পর খালিদ বিন ওয়ালিদ শেষপর্যন্ত ইয়ামামার যুদ্ধে মুসায়লামাকে পরাজিত করেন। হিজরি ১১ সালে এ যুদ্ধ শুরু ও সমাপ্ত হয়। ১২ হিজরিতে আরব মদিনায় অবস্থান করা খলিফার নেতৃত্ব একীভূত হয়। বিদ্রোহী নবীদের যুদ্ধে পরাজয়ের মাধ্যমে আবু বকর আরবকে ইসলামের অধীনে সুসংহত করেন এবং ইসলামি রাষ্ট্রকে পতনের হাত থেকে রক্ষা করেন।
আরব বিদ্রোহ
আরব বিদ্রোহের সাফল্যের জন্য ডেভিড হোগার্থ গারট্রুড বেলকে কৃতিত্ব দেন। তিনি অক্সফোর্ড থেকে স্নাতক হন। ১৮৮৮ সাল থেকে শুরু করে তিনি ব্যাপকভাবে মধ্যপ্রাচ্য ভ্রমণ করেন। ১৯১৪ সালের জানুয়ারি বেল হাউয়িতাত গোত্রের শেখ হার্বের সাথে সাক্ষাৎ করেন এবং লরেন্সের আকাবা দখলের জন্য প্রয়োজন এমন তথ্য সরবরাহ করেন। ডেভিড হোগার্থ বলেন যে লরেন্স তার রিপোর্টের উপর নির্ভরশীল ছিলেন এবং যা ১৯১৭ ও ১৯১৮ সালের আরব অভিযানের জন্য গুরুত্বপূর্ণ ছিল।
সৌদি আরবের ইতিহাস
১৯০২ সালে আল সউদের নেতা আবদুল আজিজ ইবনে সৌদ নির্বাসন থেকে কুয়েতে ফিরে এসে আল রশিদের সাথে সংঘর্ষ শুরু করে এবং রিয়াদকে আটক করে। বিজয়ীদের জয়ের একটি সিরিজ ১৯৩০ সালে সৌদি আরবকে শেষ পর্যন্ত আধুনিক রাষ্ট্রের সৃষ্টিতে পরিণতি ঘটায়। এই বিজয় অর্জনের প্রধান হাতিয়ার ছিল সুলতান বিন বাজাদ আল উতাইবি এবং ফয়সাল আল দাউয়িশ এর নেতৃত্বাধীন ওয়াহাবী-বেদুঈন উপজাতীয় বাহিনী ইখওয়ান।
সৌদি আরবের একত্রীকরণ
বর্তমান সৌদি আরবের দক্ষিণাঞ্চল আসির ১৮৭১ সাল থেকে প্রথম বিশ্বযুদ্ধ শুরু হওয়ার আগ পর্যন্ত উসমানীয় শাসনের অধীনে ছিল। যুদ্ধ শুরু হওয়ার পর এর আমির হাসান ইবনে আলি আল আইদ স্বাধীনভাবে শাসন করতে সচেষ্ট হন। কিন্তু তার সাথে মুহাম্মদ ইবনে আলি আল ইদ্রিসির সংঘর্ষ বাধে। এরপর সৌদি অভিভাবকত্বের অধীনে স্বল্পস্থায়ী ইদ্রিসি আমিরাতের জন্ম হয়। ১৯৩০ সালে একটি চুক্তির পর এই অঞ্চল সরাসরি ইবনে সৌদের নিয়ন্ত্রণে আসে এবং ১৯৩৪ সালে একে সৌদি আরবের অংশ করে নেয়া হয়।
আলী বিন হুসাইন
আলী বিন হুসাইন (১৮৭৯-১৯৩৫) ছিলেন তৎকালীন হেজাজের বাদশাহ যা বর্তমানে সৌদি আরবের অন্তর্গত। ১৯২৪ সালের অক্টোবর থেকে ১৯২৫ সালের ডিসেম্বর পর্যন্ত মক্কার প্রশাসক ছিলেন। তিনি ছিলেন হেজাজের প্রথম আধুনিক বাদশাহ হুসাইন বিন আলীর জ্যেষ্ঠ সন্তান এবং সম্ভ্রান্ত আল-হাশিম পরিবারের সদস্য। তার পিতার মৃত্যুর পর রাজত্বের সাথে তিনি খলিফার উপাধি লাভ করেন।
শামসুর রহমান শরীফ
ভারত বিভাগের পর নব্য স্বাধীন হওয়া পাকিস্তানে মাতৃভাষার দাবীতে আন্দোলন শুরু হয়। পূর্ব পাকিস্তানের জনগণ বাংলা ভাষাকে রাষ্ট্রভাষার দাবী জানায় ও আন্দোলন চালাতে থাকে। শামসুর রহমান শরীফ ভাষা আন্দোলনে যোগদান করেন। তখন তিনি পঞ্চম শ্রেণীর ছাত্র ছিলেন। ভাষার দাবীতে মিছিল করায় তাকে পুলিশ গ্রেফতার করে ও জেলে বন্দী রাখে। ১৯৫৯ সালে আইয়ূব খানের মার্শাল ল' বিরোধী আন্দোলনে যোগ দেওয়ার কারণে তাঁর বিরুদ্ধে হুলিয়া জারি হয়। ১৯৬২ সালে হামিদুর রহমান শিক্ষা কমিশনের বিরুদ্ধে আন্দোলন করে গ্রেফতার হন। ১৯৬৭ সালে আবারও তিনি কারাবরণ করেন ছয় দফা আন্দোলনের প্রচার করতে গিয়ে। ১৯৬৯ এর গণ অভ্যুত্থানে তার বলিষ্ঠ ভূমিকা ছিলো। ১৯৭১ সালের ২৯ মার্চ পাবনার মাধপুরে পাকিস্তানি সেনাবাহিনীর বিরুদ্ধে প্রতিরোধ যুদ্ধে নেতৃত্ব দেন। তাঁর নেতৃত্বে তাঁর বাহিনীর ১৭ জন মুক্তিযোদ্ধা গুলিতে মারা যায় এবং পাকিস্তানি সেনাদের অনেকেই ঐ যুদ্ধে হতাহত হয়। তিনি ৭ নং সেক্টরের অধীনে কাজীপাড়ায় সেনাবাহিনীর ব্রিগেড লিডারের দায়িত্বপ্রাপ্ত ছিলেন। ভারতের জলঙ্গীতে তার ছিল।
আল-হারিস ইবনে সুরাইজ
অনারব মুসলিমদেরকে উমাইয়া আমলে সাধারণভাবে আরব মুসলিমদের সমকক্ষ বিবেচনা করা হত না। হারিস তার বিদ্রোহকে ধর্মীয় ভিত্তির উপর প্রতিষ্ঠিত করেছিলেন। আরব ও অনারব উভয় শ্রেণীর জনতার সমর্থন আদায় করতে তিনি সক্ষম হন। তবে তিনি প্রাদেশিক রাজধানী মার্ভ দখলের দুইবার চেষ্টায় ব্যর্থ হন। শেষপর্যন্ত আসাদ ইবনে আবদুল্লাহ আল-কাসরি ৭৩৬ খ্রিষ্টাব্দে এই বিদ্রোহ দমন করেন। হারিস তার কিছু সমর্থকসহ পালিয়ে যেতে সক্ষম হন। তিনি তুরগেশ খাগানাতের সাথে মিত্রতা স্থাপন করেন। হারিস তুরগেশদের আরব অঞ্চলে অভিযানে সহায়তা করেন। ৭৩৭ খ্রিষ্টাব্দে খারিস্তানের যুদ্ধে এই অভিযানকে প্রতিহত করা হয়। এরপর হারিস মাওয়ারাননহরে স্থানীয় শাসকদের সমর্থন নিয়ে অবস্থান করতে থাকেন। হারিস ও তার স্থানীয় সমর্থকদের বিরুদ্ধে আসাদের উত্তরসুরি নাসের ইবনে সাইয়ার অভিযান চালায়। কিন্তু আরবদের অন্তর্দ্বন্দ্ব্বে নিজ অবস্থান শক্তিশালী করার ক্ষেত্রে হারিসকে ব্যবহার করা যেতে পারে বিবেচনা করে নাসের খলিফার কাছ থেকে হারিসের জন্য ক্ষমা মঞ্জুর করিয়ে নেন। হারিস এরপর ৭৪৫ খ্রিষ্টাব্দে মার্ভ‌’য় ফিরে আসেন। অতঃপর দ্রুত তিনি একটি সেনাবাহিনী গড়ে তোলেন এবং নাসেরের প্রতিপক্ষ হয়ে ওঠেন। ৭৪৬ খ্রিষ্টাব্দে জুদাই আল-কিরমানির সাথে সংঘর্ষে তিনি মারা যাওয়ার আগ পর্যন্ত এই বৈরীতা বজায় ছিল। তার বিদ্রোহের কারণে মধ্য এশিয়ায় আরব শক্তি দুর্বল হয়ে পড়ে এবং আব্বাসীয় বিপ্লব সংঘটনের পথ প্রশস্ত করে দেয় যার; ফলশ্রুতিতে পরবর্তীতে উমাইয়া খিলাফতের যবনিকাপাত হয়েছিল।
আরব বিদ্রোহ
১৯১৭ সালে হেজাজে প্রায় ২০,০০০ জন উসমানীয় সৈন্য ছিল। ১৯১৬ সালের জুনে বিদ্রোহ শুরু হওয়ার সময় চতুর্থ উসমানীয় আর্মির ৭ম কর্পস লেফটেন্যান্ট কর্নেল আলি নসিব পাশার অধীন ৫৮তম পদাতিক ডিভিশন, জেনারেল মেহমেদ জামাল পাশার অধীন ১ম প্রাদেশিক বাহিনীর সাথে যোগ দেয়ার জন্য হেজাজে অবস্থান করছিল। এই বাহিনীর কাজ ছিল হেজাজ রেলওয়ে ও জেনারেল ফখরুদ্দিন পাশার অধীন হেজাজের বাহিনীর সুরক্ষা নিশ্চিত করা। হেজাজ রেলওয়ের উপর অব্যাহত হামলার কারণে ১৯১৭ সালে ২য় আরেকটি বাহিনী গঠন করা হয়। উসমানীয় বাহিনীতে খলিফার প্রতি অণুগত সৈনিক ছিল। তারা মিত্রশক্তির বিরুদ্ধে লড়াই করে। আধুনিক জার্মান অস্ত্র সরবরাহ থাকায় প্রথমদিকে উসমানীয়রা হাশেমিদের বিরুদ্ধে সুবিধা লাভ করে। অধিকন্তু উসমানীয়দের কাছে নিজেদের বিমানবাহিনী, জার্মান বিমান ও উসমানীয় সৈনিকদের সাহায্য ছিল। সেই সাথে তারা হাইল রাজতন্ত্রের রাজা ইবনে রশিদের সাহায্য লাভ করে। ইবনে রশিদের গোত্র বর্তমান সৌদি আরবের উত্তর অঞ্চল শাসন করত এবং হাশেমি ও সৌদি এই দুই দলের সাথে সংঘাতে লিপ্ত ছিল। সরবরাহ লাইনের শেষপ্রান্তে অবস্থান করাটা উসমানীয়দের দুর্বলতা ছিল। অবস্থানগত দুর্বলতার কারণে তাদেরকে কখনো কখনো প্রতিরক্ষামূলক যুদ্ধ করতে হয়েছে। হাশেমিদের বিরুদ্ধে উসমানীয়দের পদক্ষেপ অধিকাংশ সময়ই শত্রুর তৎপরতার চেয়ে সরবরাহের ঘাটতি কারণে বাধাপ্রাপ্ত হয়েছে।
খালিদ বিন ওয়ালিদ
মুহাম্মাদ (সা.) এর মৃত্যুর পর অনেক আরব গোত্র ইসলাম ত্যাগ করে এবং বিদ্রোহ ঘোষণা করে। খলিফা আবু বকর এসকল ইসলামত্যাগী ও বিদ্রোহীদের দমনের জন্য সেনাবাহিনী প্রেরণ করেন। খালিদ এসময় আবু বকরের উপদেষ্টা ছিলেন। রিদ্দার যুদ্ধের কৌশলগত পরিকল্পনা প্রণয়নকারীদের মধ্যে তিনি অন্যতম ছিলেন। মুসলিম সেনাবাহিনীর শক্তিশালী অংশের নেতৃত্ব তাকে প্রদান করা হয়। তাকে মধ্য আরবে অভিযানে পাঠানো হয়েছিল। এটি ছিল কৌশলগত দিক থেকে সবচেয়ে স্পর্শকাতর অঞ্চল এবং শক্তিশালী বিদ্রোহীরা এখানে অবস্থান করছিল। এই অঞ্চল মদিনার কাছে ছিল তাই শহরের জন্যও হুমকি বিবেচিত হয়েছিল। খালিদ প্রথমে তায়ি ও জালিদার বিদ্রোহীদের বিরুদ্ধে অগ্রসর হন। সাহাবি ও তায়ি গোত্রের একজন প্রধান আদি ইবনে হাতিম এখানে মধ্যস্থতা করেন। ফলে এই গোত্র খিলাফতের কর্তৃত্ব মেনে নেয়।
শাহজাহান সিরাজ
শাহজাহান সিরাজ বাংলাদেশের স্বাধীনতা সংগ্রাম ও মুক্তিযুদ্ধের অন্যতম সংগঠক। মুক্তিযুদ্ধের সময় যাদের ‘চার খলিফা’ বলা হতো শাহজাহান সিরাজ ছিলেন তাদেরই একজন। ১৯৭১ সালের ১ মার্চ তিনি সিরাজুল আলম খান, শেখ ফজলুল হক, আব্দুর রাজ্জাক, তোফায়েল আহমেদ, আবদুল কুদ্দুস মাখন, নূরে আলম সিদ্দিকী, আ.স.ম আবদুর রব প্রভৃতি ছাত্রনেতাদের পাশাপাশি স্বাধীন বাংলা ছাত্র সংগ্রাম পরিষদ গঠনে অগ্রণী ভূমিকা রেখেছিলেন। ১৯৭১ সালের ২রা মার্চ ঢাকা বিশ্ববিদ্যালয়ের বটতলায় স্বাধীন বাংলাদেশের পতাকা উত্তোলন করেন আ.স.ম আবদুর রব। সেখান থেকেই পরবর্তী দিনে স্বাধীনতার ইশতেহার পাঠের পরিকল্পনা করা হয়। সিদ্ধান্ত অনুযায়ী ৩ মার্চ ১৯৭১, পল্টন ময়দানে বিশাল এক ছাত্র-জনসভায় বঙ্গবন্ধুর সামনে স্বাধীনতার ইশতেহার পাঠ করেছিলেন শাজাহান সিরাজ। এরপর যুদ্ধ শুরু হলে, তিনি সশস্ত্র যুদ্ধ চলাকালীন সময়ে ‘বাংলাদেশ লিবারেশন ফোর্স’ (বিএলএফ) বা মুজিব বাহিনীর কমান্ডার হিসেবেও দায়িত্ব পালন করেছেন।
রিদ্দার যুদ্ধ
৬৩২ সালের সেপ্টেম্বরের মধ্যভাগে আবু বকর হুজায়ফা বিন মিহসানকে ওমানের বিদ্রোহীদের বিরুদ্ধে প্রেরণ করেন। এখানে ওমানের সংখ্যাগুরু গোত্র আজদ তাদের নেতা লাকিত বিন মালিকের অধীনে বিদ্রোহ করে। কিছু সূত্র মতে সেও নিজেকে নবী দাবি করে। হুজায়ফা ওমানে প্রবেশ করেন। লড়াইয়ের জন্য যথেষ্ট সেনা না থাকায় তিনি সাহায্যের জন্য অপেক্ষা করার সিদ্ধান্ত নেন এবং খলিফাকে এ ব্যাপারে চিঠি লেখেন। সেপ্টেম্বরের শেষভাগে খলিফা ইকরিমাকে তার সাহায্যার্থে পাঠান। ইকরিমা ইয়ামামা থেকে ওমানের দিকে যাত্রা করেন। তাদের সম্মিলিত বাহিনী দাবার যুদ্ধে লাকিত বিন মালিককে পরাজিত করে। লাকিত বিন মালিক যুদ্ধে নিহত হয়।
আরব বিদ্রোহ
১৯১৮ সালের বসন্তে অপারেশন হেজহক হেজাজ রেলওয়ে ধংসের জন্য পরিচালিত হয়। মে মাসে রেলপথের ২৫টি সেতু ধ্বংস করা হয়। ১১ মে আরবরা জেরদুন অধিকার করে ও ১৪০ জনকে বন্দী করে। পাঁচ সপ্তাহ পর ২৪ জুলাই মেজর আর. ভি. বাক্সটনের অধীন ইমপেরিয়াল ক্যামেল কর্পস ব্রিগেডের নস. ৫ ও ৭ কোম্পানি মুদাওয়ারা স্টেশন আক্রমণের জন্য সুয়েজ খাল থেকে আকাবার উদ্দেশ্যে যাত্রা করে। ইমপেরিয়াল ক্যামেল কর্পস ১৯১৮ এর ৮ আগস্টে এখানে একটি সফল হামলা পরিচালনা করে। তারা ১২০ জনকে বন্দী ও দুটি কামান লাভ করে সেসাথে ১৭ জন হতাহত হয়। বাক্সটনের দুই কোম্পানি ইমপেরিয়াল ক্যামেল কর্পস আম্মানের দিকে যাত্রা করে। তাদের উদ্দেশ্য ছিল মূল সেতু ধ্বংস করে দেয়া। শহর থেকে দূরে তারা বিমান হামলার শিকার হয়। মিত্রশক্তির চূড়ান্ত আক্রমণের জন্য এলেনবি আমি ফয়সাল ও তার আরব উত্তরাঞ্চল বাহিনীকে তুর্কি বাহিনীগুলোকে পূর্ব দিক থেকে আক্রমণের জন্য বলেন। এই উদ্দেশ্য ছিল লেভান্টে অবস্থানরত তুর্কি কমান্ডারদেরকে নিজেদের নিরাপত্তার ব্যাপারে সন্দিহান করে তোলা। এখানে আমির ফয়সালের বাহিনীতে রুয়াল্লা, বনি সাখর, আজিয়াল ও হাওয়িতাত গোত্রের সদস্যরা ছিল। পাশাপাশি ফয়সালের সাথে গুর্খা সৈনিক, ব্রিটিশ সাজোয়া যান, মিশরীয় ক্যামেল কর্পস, ক্যাপ্টেন পিসানির অধীন আলজেরিয়ান গোলন্দাজ সৈনিক ও ব্রিটিশ রাজকীয় বিমানবাহিনীর সাহায্য ছিল।
১৯৬৩ সিরিয়ান অভ্যুত্থান
১৯২০ খ্রিষ্টাব্দে সিরিয়া আরব রাজতন্ত্র হিসেবে আধুনিক সিরিয়া স্থাপিত হয়। প্রথম ফয়সাল ছিলেন এর বাদশাহ। এই নতুন রাষ্ট্র একটি আরব রাজতন্ত্র হওয়ার কথা ছিল। রাষ্ট্র কর্তৃক সিরিয়ান ছাড়াও আরব জাতীয়তাবাদ ও প্যান-ইসলামিক নীতি গ্রহণ করা হয়। প্রথম বিশ্বযুদ্ধের পর ব্রিটিশরা সিরিয়া প্রতিষ্ঠায় সহায়তা করেছিল। যুদ্ধ চলাকালীন সময়ে ব্রিটেন ও ফ্রান্সের মধ্যে গোপন সাইকস-পিকট চুক্তি স্বাক্ষরিত হয়। সে অনুযায়ী সিরিয়া ও লেবাননে ফরাসি মেন্ডেট স্থাপিত হয়। ফলে এই অঞ্চল ফরাসি উপনিবেশে পরিণত হয়। অধিকাংশ সিরিয়ান এই নতুন রাষ্ট্রকে ইউরোপীয় সাম্রাজ্যবাদের তল্পিবাহক হিসেবে দেখে। এই পর্যায়ে সিরিয়ান পরিচয় প্রতিষ্ঠার জন্য কয়েকটি আন্দোলনের মাধ্যমে চেষ্টা চালানো হয়। এদের মধ্যে সিরিয়ান সোশাল ন্যাশনালিস্ট পার্টি সবচেয়ে উল্লেখযোগ্য। এই দল সাম্যবাদ ও ইসলামবাদের সমর্থক হয়ে উঠে। অধিকাংশ সিরিয়ান নিজেদেরকে সিরিয়ান ভাবার বদলে আরব ভাবতে স্বাচ্ছন্দ বোধ করত।
আরব বিদ্রোহ
১৯১৮ এর ৩০ সেপ্টেম্বর দামেস্ক পৌছানো প্রথম আরব বিদ্রোহী বাহিনী হল শরিফ নাসেরের হাশেমি উষ্ট্রারোহী বাহিনী ও নুরি শালানের অধীন রুয়াল্লা গোত্রের অশ্বারোহী বাহিনী। এসব সৈনিকরা শহরের বাইরে ফয়সালের আগমনের অপেক্ষা করছিল। অল্প কয়েকজনের একটি দলকে শহরের ভেতর প্রেরণ করা হয় এবং তারা দেখতে পায় যে শহরের আরব জাতীয়তাবাদী অধিবাসীরা আরব বিদ্রোহের পতাকা উত্তোলন করেছে। এরপর সেদিন অস্ট্রেলিয়ান লাইট হর্স সৈনিকরা দামেস্কে প্রবেশ করে। আউদা আবু তায়ি, লরেন্স ও আরব সৈনিকরা পরের দিন ১ অক্টোবর শহরে প্রবেশ করেন। যুদ্ধের শেষে ইজিপশিয়ান এক্সপিডিশনারি ফোর্স ফিলিস্তিন, ট্রান্সজর্ডান, লেবানন, আরব উপদ্বীপের বিরাট এলাকা ও দক্ষিণ সিরিয়া অবরোধ করে। সাম্রাজ্য থেকে বিচ্ছিন্ন হয়ে গেলেও ১৯১৯ এর জানুয়ারি পর্যন্ত মদীনা আত্মসমর্পণ করেনি।
রিদ্দার যুদ্ধ
রিদ্দার যুদ্ধ (Arabic: حروب الردة) খলিফা আবু বকরের শাসনামলে ৬৩২ থেকে ৬৩৩ সালের মধ্যে সংঘটিত হয়। এ সময় বিদ্রোহী আরব গোত্রগুলোর বিরুদ্ধে ধারাবাহিকভাবে বেশ কয়েকটি অভিযান পরিচালিত হয়েছিল। বিদ্রোহীদের বক্তব্য ছিল তারা মুহাম্মদ (সা) এর অনুগত ছিল কিন্তু আবু বকরকে তারা মানবে না। কিছু বিদ্রোহী তুলায়হা, মুসায়লিমা ও সাজাহর অনুসরণ শুরু করেছিল। এই তিন ব্যক্তি নিজেদের নবী দাবি করত। বিদ্রোহীদেরকে পরাজিত করে খিলাফতের অন্তর্ভুক্ত করা হয়। মক্কার আশেপাশের অধিবাসীরা বিদ্রোহ করেনি।
শরিফিয়ান খিলাফত
১৯২২ সালের ১ নভেম্বর তুরস্কের স্বাধীনতা যুদ্ধের মধ্যবর্তী সময়ে উসমানীয় সাম্রাজ্যের বিলুপ্তি হয়। তবে সুলতানের পদ না থাকলেও খলিফার পদ আরো ১৬ মাস টিকে ছিল। এসময়ের মধ্যে খলিফা ছিলেন দ্বিতীয় আবদুল মজিদ। ১৯২৪ সালের ৩ মার্চ পর্যন্ত নবগঠিত তুর্কি প্রজাতন্ত্রের পৃষ্ঠপোষকতায় তিনি খলিফা হিসেবে দায়িত্ব পালন করেন। এরপর তুরস্কের গ্র্যান্ড ন্যাশনাল এসেম্বলি খিলাফতকে বিলুপ্ত ঘোষণা করে। মক্কার শরিফ হুসাইন বিন আলি নিজেকে খলিফা ঘোষণা করেন। তার দাবি ছিল যে তিনি নবির বংশের ব্যক্তি এবং ইসলামের প্রথম দুই পবিত্র স্থান মসজিদুল হারাম ও মসজিদে নববী তার আওতাধীন রয়েছে তাই তিনি খিলাফতের দাবিদার। এই দুই মসজিদের তত্ত্বাবধান খলিফার জন্য অলঙ্ঘনীয় শর্ত ছিল। দ্য টাইমস অনুযায়ী শেষ উসমানীয় সুলতান ও সাবেক খলিফা ষষ্ঠ মুহাম্মদ একটি টেলিগ্রাফ পাঠিয়ে হুসাইনের খিলাফতের দাবিকে সমর্থন করেন। তবে হুসাইন বিন আলির খিলাফত এসময় ঔপনিবেশিক শক্তির আওতাধীন আরব বিশ্বের ব্যাপক স্বীকৃতি লাভে ব্যর্থ হয়। ইবনে সৌদের ইখওয়ান বাহিনী কর্তৃক হেজাজ বিজয়ের পর হুসাইনের হাশিমি পরিবারকে হেজাজ ছেড়ে পালিয়ে যেতে হয়। ফলে শরিফিয়ান খিলাফতের বিলুপ্তি ঘটে।
সিরীয় মহাবিদ্রোহ
১৯২৫ সালের ২২ জুলাই আল-কাফরের যুদ্ধ, ২-৩ আগস্টের আল-মাজরার যুদ্ধ ও এর পরবর্তী সালখাদ, আল-মুসাইফিরাহ ও সুওয়াইদার যুদ্ধের মাধ্যমে লড়াই শুরু হয়েছিল। বিদ্রোহীরা প্রাথমিকভাবে ফরাসিদের বিরুদ্ধে বিজয়ী হওয়ার পর ফরাসিরা মরক্কো ও সেনেগাল থেকে আধুনিক অস্ত্রসজ্জিত কয়েক হাজার সৈন্য সিরিয়া ও লেবাননে পাঠায়। এর ফলে ফলাফলে আকস্মিক মোড় নেয় এবং ফরাসিরা অনেক শহর পুনর্দখল করে। তবে ১৯২৭ সালের বসন্ত পর্যন্ত প্রবল প্রতিরোধ অব্যাহত ছিল। ফরাসিরা সুলতান আল-আত্রাশ ও অন্যান্য জাতীয় নেতাদেরকে মৃত্যুদন্ড দেয়। আল-আত্রাশ বিদ্রোহীদের সাথে পালিয়ে ট্রান্সজর্ডান চলে যান। পরে তার সাজা মওকুফ করা হয়। ১৯৩৭ সালে ফরাসি-সিরীয় চুক্তি স্বাক্ষরের পর তিনি সিরিয়ায় ফিরে আসেন এবং জনগণের ব্যাপক অভ্যর্থনা লাভ করেন।
দামেস্ক প্রটোকল
১৯১৫ সালের জুনে হুসাইন ও তার পুত্রদের মধ্যে আলোচনা অনুষ্ঠিত হয়। এতে ফয়সাল সতর্ক থাকার পরামর্শ দেন, আলী বিদ্রোহের বিরোধিতা করেন এবং আবদুল্লাহ কাজে নেমে পড়ার পক্ষে মত দেন। শরিফ হুসাইন বিদ্রোহ শুরুর জন্য ১৯১৬ সালের জুন মাসকে সাময়িক তারিখ হিসেবে নির্দিষ্ট করেন। তিনি মিশরে ব্রিটিশ হাই কমিশনার স্যার হেনরি ম্যাকমাহনের সাথে হুসাইন-ম্যাকমাহন চুক্তির মাধ্যমে আলোচনা শুরু করেন।
আরব বিদ্রোহ
১৯১৬ সালের জুনে ব্রিটিশরা হেজাজের বিদ্রোহে সাহায্য করার জন্য বেশ কয়েকজন কর্মকর্তাকে পাঠায়। কর্নেল সিরিল উইলসন, কর্নেল পিয়ার্স সি. জয়েস ও লেফটেন্যান্ট কর্নেল স্টুয়ার্ট ফ্রান্সিস নিউকম্ব এদের মধ্যে উল্লেখযোগ্য। অন্যদিকে ফরাসিরা কর্নেল এডওয়ার্ড ব্রেমেনকে ফ্রান্সের সামরিক মিশনে প্রেরণ করে। ফ্রান্স কয়েকজন মুসলিম অফিসারকে নিয়োগ করায় এক্ষেত্রে বেশী সুবিধা পায়। এই অফিসাররা হলে ক্যাপ্টেন আউল্ড আলি রাহো, ক্লড প্রস্ট ও লরেন্ট ডেপুই (শেষের দুইজন আরবে অবস্থানকালে ইসলাম গ্রহণ করেন)। ফরাসি সেনাবাহিনীর ক্যাপ্টেন রোজারিও পিসানি মুসলিম না হলেও প্রকৌশলী ও গোলন্দাজ অফিসার হিসেবে বিদ্রোহে গুরুত্বপূর্ণ ভূমিকা পালন করেন।